
Entre la revolució i les trinxeres 

Reflexions des de Barcelona 
(maig de 2008) 

Amb la recent voluntat del Partit dels Socialistes de 
Catalunya, Esquerra Republicana de Catalunya, Iniciativa per 
Catalunya, Els Verds i Esquerra Unida i Alternativa de 
recuperar la memòria històrica de l'anomenada Guerra Civil 
Espanyola, s'ha creat una historiografia oficial que dista molt 
de mostrar-nos els veritables motius que dugueren al poble 
treballador a plantar cara a l'aixecament militar del General 
Francisco Franco. El que començà un 19 de juliol de 1936 no 
acabà amb la victòria militar feixista de 1939. Foren 
precisament els avantpassats ideològics dels partits que acabem 
de nomenar qui s'encarregaren d'aplanar el camí del futur 
dictador. I és per aquest motiu que se'ns està oferint una visió 
partidista del període republicà amb dues ben clares intencions. 
D'una banda es vol legitimar l'actual democràcia burgesa com a 
contraposició als quaranta anys de dictadura feixista. Però 
d'una altra, i la més greu, se'ns vol amagar i criminalitzar un 
passat perillós per als interessos de la classe dominant: la 
Revolució Social dels treballadors i treballadores del 19 de 
juliol de 1936, que aquests partits es van encarregar de fer 
fracassar. 

Amb la present edició del llibre de Camillo Berneri 
pretenem posar el nostre gra de sorra per a què els oprimits del 
segle XXI, els estudiants, els treballadors, els aturats, els 
precaris, els immigrants, puguin conèixer el seu passat i treure 
les conclusions adients. Volem fer també un petit homenatge a 

totes aquelles persones que van defensar amb la seva vida tot el 
que es va conquerir durant la Revolució. És per tot això que 
hem decidit reeditar "Entre la Revolució i les Trinxeres" amb 
l'aportació de "Ediciones Mayo 37". Aquest llibre ens dóna una 
imatge molt clara dels esdeveniments que hi tingueren lloc i 
ens ajuda a descobrir quina és la veritable cara d'alguns partits i 
organitzacions que actualment es presenten a sí mateixos com 
l'esquerra de debò, com la esquerra intel·ligent, quan només 
són la part més amable del Capital. Amb la seva lectura es 
desemmascaren aquells partits que ahir, com avui, deien 
defensar la independència del nostre poble però no tenien cap 
inconvenient a renunciar a ella i afavorir l'status quo si aquesta 
independència estava protagonitzada pels treballadors i 
treballadores i no pas per la burgesia local. I sobretot, si fem 
aquesta lectura del passat no és només per conèixer uns fets 
determinats sinó, igual que va fer "Ediciones Mayo 37" al 
1973, per denunciar als representants de la burgesia i al seu 
sistema com a usurpadors de la llibertat de l'ésser humà. 

Camillo Berneri fou un testimoni excepcional dels fets que 
es desenvoluparen del 19 de juliol de 1936 al maig de 1937. 
Amb les cartes publicades a la revista dels milicians italians 
"Guerre di Classe" testimonià, des del front d'Aragó a les 
barricades de Barcelona, les diferents etapes en el que es 
pogueren dividir aquests deu mesos. Es passà de l'eufòria 
inicial i la lloa a la revolució, a advertir al proletariat dels 
perills que suposava la reorganització de la burgesia a través de 
l'stalinisme del PSUC i del nacionalisme burgès d'Esquerra 
Republicana de Catalunya i Estat Català. Per acabar es feu una 
crida a defensar la Revolució i denunciar tant als partits que 
representaven els interessos de la burgesia, com als marxistes 
(no stalinistes) del POUM i els líders del moviment llibertari 

com Frederica Montseny i Garcia Oliver per actuar com "apaga 
focs" del Govern central i de la Generalitat de Catalunya, 
demanant tornar a la feina sense haver aconseguit res a canvi. 
Denunciar-los, en definitiva, per no estar a l'alçada dels milers 
de treballadors i treballadores que van aixecar les barricades. 

Però remuntem-nos al 19 de Juliol de 1936. Amb la 
Revolució Social produint-se a l'Estat espanyol, França i Gran 
Bretanya es troben en una situació delicada: tractar de 
reconduir tant la Revolució com l'aixecament feixista cap a un 
govern estable que garanteixi els privilegis de les classes 
dirigents. A través del Comitè de No Intervenció, les 
democràcies burgeses europees impedeixen l'entrada d'armes 
per a les milícies mentre els exèrcits dels Estats alemany i italià 
recolzen obertament als feixistes. Per la seva banda, la URSS 
intentava neutralitzar la Revolució mitjançant els seus satèl·lits, 
PCE i PSUC, per tal d'evitar que la flama s'estengués i fes 
perillar l'equilibri de forces a Europa i la dominació dels 
stalinistes a la URSS. Alhora, la burgesia a través dels partits ja 
esmentats, es reorganitzava aprofitant que la Revolució no 
havia destruït l'estructura de dominació de l'Estat espanyol a 
Catalunya, la Generalitat. La classe dominant va anar guanyant 
terreny a poc a poc, desmantellant tot allò que fins aleshores 
s'havia aconseguit. L'atac a l'edifici de Telefònica per part de la 
Guàrdia d'Assalt, controlada pel PSUC, només va ser la gota 
que va fer vessar el got. El poble, sense consignes, va anar a la 
Vaga General i va aixecar barricades per defensar la Revolució. 
Durant aquells dies d'incertesa -en els quals columnes de 
milicians van estar a punt de tornar del front d'Aragó- el paper 
de la CNT i particularment dels ministres anarquistes va ser 
primordial per fer tornar a la feina als treballadors. Sota els 
arguments de la lluita fratricida i de prioritzar la lluita contra el 

feixisme abans que fer la revolució, aconseguiren la 
desmobilització. Els fets de maig de 1937 van suposar el cop 
definitiu a les aspiracions revolucionàries del nostre poble i del 
proletariat mundial, tancant un cicle que es va iniciar amb la 
Revolució Russa de 1917. Les conseqüències foren la pèrdua 
del control polític i econòmic per part dels treballadors -a 
l'agost de 1937 les tropes stalinistes de Líster i les milícies 
d'Esquerra desmantellaven les col·lectivitzacions del Consell 
d'Aragó-, la repressió -assassinats selectius i txeques- i la 
pèrdua de la independència de Catalunya en assumir el govern 
de la República les competències de seguretat. Curiosament, a 
Esquerra i Estat Català no els va semblar gens malament aquest 
traspàs de competències. Fins i tot Companys havia arribat a 
demanar reforços al govern de la República i es va establir un 
pla detallat amb els objectius estratègics a bombardejar. D'això 
en podem trobar els documents a l'Arxiu Nacional de 
Catalunya. Aquells que deien estimar Catalunya i que 
defensaven la seva independència van ser els primers a oposar- 
se a ella i combatre-la, doncs per a aquests partits la 
independència només podia arribar a través d'un Estat 
demòcrata burgès que defensés els seus interessos de classe. 

I ara donem un altre salt en el temps. Anem als inicis de la 
dècada dels 70. Durant els anteriors deu anys a tota Europa el 
moviment obrer es va anar desmarcant d'allò que establien els 
corresponents partits comunistes. Als centres de treball es van 
anar produint vagues salvatges. Els treballadors, per a realitzar 
les seves reivindicacions, van assumir per sí mateixos la 
defensa dels seus interessos d'una manera autònoma. A l'Estat 
espanyol, durant els inicis dels 70, va ocórrer quelcom 
semblant. A la crisi internacional del capitalisme es va afegir el 
final imminent del franquisme. Un sector molt important de la 

classe treballadora va trencar amb el Partit Comunista 
d'Espanya (PCE), el Partit Socialista Unificat de Catalunya 
(PSUC) i les Comissions Obreres (ja controlades pel PCE- 
PSUC) i va desenvolupar les seves lluites als centres de treball 
i barris d'una manera autònoma. Es volia aprofitar aquesta 
situació per destruir les relacions que impedien -i encara 
impedeixen- a l'ésser humà desenvolupar-se lliurement. Però 
aquesta possibilitat de transformació social va avocar en una 
nova traïció; un període, la Transició, que ens van vendre com 
exemplar però que va significar que ningú hagi pagat per 
quaranta anys de franquisme, que els llavors privilegiats que 
formaven part de la casta dirigent de l'Estat encara ho siguin, 
que es produeixi una desmobilització general de la classe 
treballadora propiciada pels partits que s'anomenen d'esquerres, 
que l'Estat de les autonomies no perdi ocasió d'atacar a les 
llengües pròpies dels diferents territoris (ni tan sols reconeix 
moltes d'elles) i que impedeixi la lliure federació de persones i 
territoris (la companyonia universal dels pobles lliures). 

Encara que travessem un període de crisi, la situació actual 
en 2009 no ha desembocat en cap situació revolucionaria. Però 
tot i així aquests partits apaga focs i les seves organitzacions 
satèl·lits encara compleixen un paper fonamental en la 
sustentació de l'Estat i del capitalisme. Ho fan definint-se com 
l'única esquerra, la de debò i la intel·ligent alhora que defensa 
postures obertament burgeses i de dretes. Quan cal, criden a la 
unitat del vot d'esquerra contra un suposat perill de 
dretanització perquè saben que això els garantirà vots. Però 
mentre alerten contra aquesta suposada dretanització, quines 
polítiques duen a terme? Només cal citar-ne alguns exemples. 
Les actuals polítiques sobre habitatge estan adreçades només a 
garantir uns mínims a les immobiliàries, quan aquestes ja han 

vist que s'ha acabat el bròquil. Mentre a diverses empreses com 
Nissan, SEAT, Simón, T-Systems, Delphi, Mahle, Roca o 
Funosa es desenvolupen Expedients de Regulació d'Ocupació 
que suposen molts acomiadaments -i que s'aprofiten per fer 
fora els sindicalistes més combatius- es premia amb la Creu de 
Sant Jordi a Andreas Schleef, el llavors president de SEAT i 
responsable directe d'aquests tipus d'expedients. I tot això amb 
l'ajuda inestimable de les centrals sindicals CCOO i UGT, 
organitzacions venudes a la patronal, quan no al seva completa 
disposició. Mentre a l'aeroport del Prat el personal de terra 
d'Iberia ocupava les pistes com a mesura de protesta davant la 
imminent pèrdua de llocs de treball, tots els partits 
s'escandalitzaven i aprofitaven l'avinentesa per demanar el 
traspàs de les corresponents competències com si això 
resolgués els problemes dels treballadors. Això sí, a l'hora de 
donar suport als treballadors acusats de sedició, ningú no 
mogué ni un dit. Parlen de democràcia participativa i de drets 
humans quan la Conselleria d'Interior -és a dir de repressió 
social- de Joan Saura envia al tribunal d'excepció que és 
l'Audiència Nacional espanyola a la Núria Pòrtulas sota la molt 
humana i democràtica llei antiterrorista, denega el tercer grau a 
l'Amadeu Casellas, i els Mossos d'Esquadra utilitzen armes 
prohibides per la seva pròpia legislació per reprimir 
manifestacions, quan no les impedeixen directament. Diuen 
defensar la conciliació de la vida laboral i familiar però els 
conductors i conductores de TMB de Barcelona hagueren de 
dur a terme una vaga per tal de garantir els dos dies de descans 
setmanal. I així, un llarg llistat que amb l'inestimable ajuda de 
la burocràcia sindical no s'ha traduït en cap ampli despertar de 
la consciència de classe. 

Pel que fa referència a la qüestió nacional, els partits 



8 



Entre la revolució i les trinxeres 



nacionalistes han aprofitat els conflictes com el dels 
treballadors de terra d'Iberia i el mal funcionament del servei 
de Rodalies de RENFE per demanar el traspàs de les 
corresponents competències com si això suposés per si mateix 
una millora o un pas endavant cap a la independència. No és la 
Unió Europea la que dicta que tots aquests serveis han de ser 
privatitzats? Aleshores, a què respon aquesta estratègia? Des 
del nostre parer no hi ha res de nou. Aquests partits que diuen 
defensar els interessos del poble català responen als interessos 
de la burgesia, i per tant aprofiten els sentiment de pertinença a 
un poble oprimit per treure'n benefici propi. A l'hora de 
privatitzar la beneficiada serà la burgesia i no pas la classe 
treballadora. Ara que, com canviaria la cosa si com al 1936 
aquest procés fos encapçalat per les classes oprimides! I és que 
a diferència dels períodes dels que hem parlat anteriorment en 
els que la premsa de partit era molt valuosa, actualment tota 
aquesta responsabilitat recau sobre els grups mediàtics afins 
-encara que més aviat hauríem de dir que són els partits polítics 
qui són afins a determinats grups mediàtico-empresarials- que 
són els encarregats d'edulcorar, amagar i tergiversar aquelles 
informacions per treure benefici i mantenir al conjunt de la 
població sota el seu control econòmic i polític. 

La història oficial està feta pels que ostenten el poder. Als 
Països Catalans i la resta de l'Estat espanyol els partits que 
representen a les classes dirigents han fet una llei de la 
memòria històrica a mesura dels interessos d'aquestes classes. 
Intenten amagar o tergiversar uns fets revolucionaris sense els 
quals no es pot entendre com es va aturar l'alçament feixista de 
1936. En comptes de revolucionaris, els diuen lluitadors per la 
democràcia o, simplement, antifranquistes, com si realment 

haguessin donat les seves vides per un sistema gairebé igual a 
l'actual i no pas per aconseguir la Revolució Social. Això és el 
que ens ha portat a reeditar el llibre "Entre la Revolució i les 
Trinxeres". Perquè si d'alguna cosa serveix el coneixement dels 
fets històrics es per treure les conclusions adients, per aprendre 
dels errors del passat i de les estratègies dels 
contrarevolucionaris: partits, sindicats grogs i totes aquelles 
organitzacions que s'oposen o tracten de dirigir les lluites 
autònomes. I el que és molt important, per mirar endavant, per 
donar eines als moviments socials que realment es plantegin la 
transformació de la realitat com un procés que no passa per la 
reforma de les institucions, sinó per la destrucció de tot 
element de opressió que impedeix el lliure desenvolupament de 
les persones i la construcció d'una societat realment lliure. 

Col·lectiu Negres Tempestes 
http://www. negrestempestes. org 

Gener de 2009 
Berneri: El seu context 
històric 

Berneri va ser un d'aquells revolucionaris internacionals que 
van venir a l'Estat Espanyol, no només a combatre contra el 
feixisme, sinó també a portar a terme la revolució social. 
Immers en la política del seu temps, defensant sempre les idees 
anarquistes, va denunciar incansablement les maniobres 
encaminades a liquidar-la, tant dels stalinistes com de la pròpia 
burocràcia en formació de la CNT. 

Per això mateix va ser assassinat en els anomenats fets de 
Maig. Va ser víctima de la seva coherència vital, el seu 
lliurament a la revolució i la seva denúncia de la 
contrarevolució en marxa des de gairebé l'inici de la Guerra 
Civil. Per a ell, com per a la majoria dels anarquistes, la guerra 
i la revolució eren inseparables. Si es combatia en la guerra a 
les milícies, no era per restablir la República dels Treballadors 
de 1931, sinó per portar a terme la revolució social llibertària 
amb totes les seves conseqüències. El camí que havia pres 
l'organització anarcosindicalista des del mateix juliol de 1936 
desorientava a molts. No obstant això, en la majoria dels casos 
es va obeir una disciplina de partit digna d'un altre tipus de 
partits. Aquesta disciplina es va imposar a totes les veus 
discordants que dintre del moviment llibertari clamaven contra 
la traïció — o almenys l'abandó — històrica als principis 
anarquistes que gairebé tothom, dins de l'organització, deia 

defensar. 

Els revolucionaris de les anteriors insurreccions de 1932-33, 
com Garcia Oliver, ara parlaven de col·laborar amb les altres 
forces antifeixistes, sabent que per a això caldria ajornar la 
revolució fins al final de la guerra si les potències 
democràtiques estrangeres restaven quietes davant una victòria 
revolucionària. Prenien el llenguatge del Partit Comunista 
parlant de guanyar la guerra i després fer la revolució. 

No s'adonaven que la revolució només es podria frenar des 
d'ara amb les armes, perquè no avançava o retrocedia a 
voluntat, sinó que era un procés que, una vegada desencadenat, 
no es podia aturar si no era amb un bany de sang. No entenien 
que era únicament el poble en armes qui podia plantar cara al 
feixisme, com es va demostrar el mes de juliol i, més tard, a la 
batalla de Madrid. Com es va dir a posteriori, va ser el poble en 
armes qui va fer la revolució i l'exèrcit del poble qui va perdre 
la guerra. 

Les conseqüències de posar límits a la revolució van ser 
devastadores: es va renunciar a la revolució en curs i es va 
donar via lliure a la liquidació de les col·lectivitats, Aragó va 
caure en la més vergonyosa de les derrotes republicanes i es va 
estendre un estat de desmoralització absoluta en els fronts. Es 
van perdre gairebé dos-cents quilòmetres de front i es va veure 
la realitat gairebé profètica de les paraules de Durruti, que deia 
que si perdien la guerra la situació seria devastadora, ja que 
haurien d'emportar-se tot el poble amb ells perquè l'enemic no 
tindria pietat de ningú. 

Berneri, a més, va ser un expert en política internacional. 
Això es reflecteix en la seva visió estratègica a escala global 
que cap govern del món s'hagués atrevit a seguir, ja que 
representava el coratge dels revolucionaris. Alhora que 
denunciava davant el món la intervenció de lAlemanya nazi i 
de la Itàlia feixista al costat de Franco, com tots els 
antifeixistes, demanava que s'actués políticament o militarment 
en dos fronts revolucionaris: el Marroc i Portugal. Ambdós 
territoris eren les bases de l'exèrcit nacional i la seva pèrdua 
— ja fos per una intervenció militar o per una revolta interna — 
significaria la seva inevitable derrota. 

Encara que els ministres "anarquistes" coneixien aquesta 
possibilitat i encara que algun d'ells li ho va fer saber al 
president Largo Caballero, aquest mai es va atrevir a 
reconèixer la independència del Marroc (que era el que 
demanava Berneri, entre d'altres) ni a iniciar cap acció contra 
Portugal. D'haver-ho fet, és possible que els seus pobles 
s'haguessin aixecat contra els seus dirigents, partidaris de 
Franco. Però això no són més que especulacions. 

El seu assassinat (comparable al d'Andreu Nin) simbolitza 
millor que qualsevol altre fet el triomf de la contrarevolució 
sobre la revolució i tot el que aquesta representava. 

Aldarull Edicions, 2009 
www. acciocultural. org 

Guerra de Classes 1937» 
Guerra de Classes 1973 
(Pròleg de l'edició de 1973) 

Si de cas la victòria de la revolució 
només sigui possible un cop 
consumada la contrar evolució. 

Karl Marx 



I 



Camillo Berneri, militant anarquista italià, va ser 
indiscutiblement un dels combatents més lúcids i radicals de la 
revolució iniciada a Espanya el 19 de juliol de 1936 . La seva 
actitud revolucionària sense concessions, manifestada des de 
les columnes de la revista Guerre di Classe (guerra de classes) 
— així com des de les trinxeres del front d'Aragó i les 
barricades de Barcelona — , va servir per posar de relleu 
l'enorme abast de l'audaç lluita empresa pel proletariat 
espanyol i els perills que l'aguaitaven. La seva mort, el 1937, a 
mans de la contrarevolució estalinocapitalista va confirmar 
tràgicament les seves previsions i advertències. 

Com Berneri, tampoc la Revolució espanyola va poder 
sobreviure a la feroç repressió del proletariat en armes exercida 
per la burgesia republicana i el seu fidel servidor, el Partit 

Comunista. Però malgrat tot, aquells dies del mes de maig de 
1937, que van veure els obrers catalans enfrontar-se als seus 
aliats de la tarda anterior per defensar amb la seva sang les 
conquestes de la revolució del 19 de juliol, havien marcat de 
manera inesborrable el punt més alt de la radicalitat 
revolucionària. Per això diem que per poder conèixer la via 
revolucionària que es perfila a través de les lluites actuals cal 
haver sabut captar el sentit profund del missatge de Camillo 
Berneri: cal ser capaços d'interpretar, l'any 1973, les clares 
lliçons del maig de 1937. 

II 



No es poden entendre els esdeveniments del maig del 37 a 
Barcelona si no és fent referència a la realitat història del 
moment: d'una banda, a la decadència del sistema capitalista i, 
de l' altra, a la depressió profunda del moviment obrer 
internacional. Vegem ràpidament de què es tracta. 

Després de la guerra imperialista de 1914-1918, que va 
portar el capitalisme al caire de la revolució a tot el continent, 
el sistema només va aconseguir arribar a una situació de falsa 
estabilitat que va ser bruscament trencada per la crisi mundial 
de 1929: el capitalisme es veia progressivament abocat a la 
barbàrie que culminaria amb la guerra mundial de 1939-1945. 

El declivi capitalista va ser molt acusat en un país com 
Espanya, on la classe dominant estava constituïda per una 

inestable barreja d'una burgesia industrial feble — fortament 
supeditada als trusts «estrangers» — amb un ampli sector 
reaccionari format per aburgesats feudals, noblesa terratinent i 
grans dominis eclesiàstics, que duien a terme una explotació 
ferotge de la classe obrera i de la pagesia. 

Amb la crisi de 1929, a Espanya va arribar la falsa estabilitat 
simbolitzada per la dictadura de Primo de Rivera, que amb la 
seva caiguda va arrossegar la monarquia mateixa. Però la 
República burgesa de 1931 no podia posar de manifest la 
feblesa congènita de la classe dominant, mancada d'un poder 
central sòlidament constituït i organitzat, limitada a un estret 
marge de maniobra política, sense àmplies capes mitjanes en 
què recolzar-se, i enfrontada a la potent capacitat combativa 
d'una classe obrera i camperola sensibilitzada pels creixents 
contrastos socials (expressió de la pobresa econòmica del país) 
i temperada, d'altra banda, en les insurreccions esporàdiques a 
què dita misèria els conduïa. 

El Capital encarava el període de decadència del sistema 
recorrent a dues formes estratègiques aparentment oposades, 
però al servei d'uns mateixos interessos: en uns països, jugant 
la carta del feixisme (Alemanya, Itàlia, Portugal, etc), en 
d'altres, jugant la carta de la democràcia i reunint entorn del 
programa del Capital (New Deal, intervenció directa de l'Estat 
en l'economia) a totes les classes socials (fronts populars). A 
Espanya, la burgesia va intentar al mateix temps totes dues 
estratègies. D'una banda, l'autoritarisme feixista (Sanjurjo, 
1932; Gil Robles, 1933-1935; Franco, 1936). De l'altra, la 
«República democràtica», el frontpopulisme, la unió sagrada 
— en torn del programa polític del Capital — de la burgesia 

«avançada», de les capes mitjanes i de les organitzacions 
obreres, des de la UGT i els estalinistes fins a la mateixa CNT- 
FAI. 

Aquest doble joc de la burgesia espanyola explica que la 
insurrecció franquista del 18 de juliol de 1936 fos quelcom més 
que un simple pronunciament militar, i que gaudís 
indiscutiblement de la complicitat tàcita de la República del 
Front Popular. No obstant això, la resposta absolutament 
espontània i irresistible de la classe obrera va aconseguir 
modificar la situació en 24 hores, traient de la seva passivitat 
les organitzacions obreres i trencant la sòrdida hostilitat de la 
burgesia republicana que, segons el mateix Alcalà Zamora, no 
hauria pensat a resistir Franco si no hagués estat empès per les 
masses. 

Els fets parlen clarament. Precisament a partir del 19 de 
juliol, el proletariat, conjugant la seva lluita armada amb la 
vaga general, aconseguia portar la lluita social al seu punt més 
alt de tensió. Només a partir del 28 de juliol, amb l'extinció 
completa de la vaga general, l'aterrida burgesia republicana pot 
tornar a pensar a adaptar-se a la nova situació, legalitzant els 
fets consumats (expropiacions, repartiments de terres, control 
obrer, depuració de l'exèrcit i de la policia, etc), sempre que 
aquestes conquestes acceptin quedar sotmeses a la guerra 
antifranquista i, així, es pugui deixar de costat, amb el pretext 
de la guerra, la necessària destrucció del poder polític de la 
burgesia: l'Estat capitalista. 

Les milícies proletàries, sorgides espontàniament de la 
fermentació social, van caure molt d'hora sota un control cada 

vegada més gran del Comitè Central de Milícies, organisme 
formalment «proletari» però sota el control polític de 
socialistes, estalinistes, anarquistes i partits burgesos que 
disposaven de la majoria de delegats. Paral·lelament, les 
col·lectivitzacions, destinades a col·locar les relacions de 
producció i de distribució sota el control directe del mateix 
proletariat, van veure supeditat el seu funcionament a la 
instància suprema del Consell Econòmic de la Generalitat de 
Catalunya. 

La burgesia conservava quelcom més que un simple poder 
d'aparença. Els engranatges fonamentals de l'Estat van quedar 
pràcticament intactes: l'exèrcit (encara que sota noves formes), 
la policia (els cossos de la Guàrdia d'Assalt i la Guàrdia Civil 
no van ser dissolts i van quedar-se a les casernes esperant la 
seva oportunitat) i la burocràcia (dedicada a inspirar, en el 
sentit dels interessos de la burgesia, les decisions del Comitè 
Central de Milícies i del Consell d'Economia). La vaga de 
masses inicial s'havia transformat en una guerra que enfrontava 
obrers contra obrers i camperols contra camperols sota el 
control de la burgesia, tant en el camp de Franco com en el de 
Companys i Azana. Era evident que fins i tot la victòria del 
bàndol antifeixista amenaçava d'enfortir la burgesia 
republicana i tornar-se, així, contra els interessos de la classe 
del proletariat. 

Al manteniment dels engranatges de l'Estat i a l'obstrucció 
de les realitzacions de la revolució tant al front com a la 
rereguarda, va afegir-se el reforçament de la política de la 
burgesia per la sagrada aliança d'ugetistes, estalinistes i la 
direcció de la CNT-FAI. La reacció estalinocapitalista cercava 

contínuament ocasions per atacar la revolució. A finals d'abril, 
la Conselleria d'Ordre Públic va intentar posar en pràctica 
l'acord de la Generalitat que prohibia la circulació i l'exercici 
de les seves funcions a les patrulles de control: els treballadors 
armats es van apostar en llocs estratègics i van desarmar 250 
guàrdies enviats per la Generalitat. Així mateix, la Generalitat 
va enviar tropes a les frontera per reemplaçar els comitès 
obrers que la controlaven des del 19 de juliol: van ser rebutjats 
i desarmats i es van registrar violents enfrontaments a 
Puigcerdà. Es pressentia un proper xoc general i decisiu. 

Va ser precisament el maig de 1937 quan la contrarevolució, 
acomplerta la seva feina preparatòria, va jutjar arribat el 
moment de passar de l'ofensiva verbal a l'ofensiva armada, 
abalançar-se sobre la Revolució, desarticular- la, obligar-la a 
retrocedir i aniquilar-la. Així, el dia 3 de maig de 1937, a tres 
quarts de tres, el comissari d'Ordre Públic de la Generalitat, 
Rodríguez Salas (estalinista), al capdavant d'una banda de 
guàrdies d'assalt, va intentar ocupar l'edifici de Telefònica a la 
plaça de Catalunya, proveït d'una ordre signada per Aiguadé, 
conseller de la Generalitat: els obrers de la Telefònica van 
contestar les armes amb les armes. Immediatament, sense més 
convocatòria que el soroll dels primers trets, els obrers catalans 
es van aixecar en armes com el 19 de juliol, conjugant la vaga 
general amb la lluita armada, omplint el país de barricades i 
preparant-se per a l'assalt de la Generalitat a la primera ordre 
del comandament suprem de la CNT-FAI. Com a la provocació 
feixista de juliol de 1936, la maldestra provocació estalinista de 
maig de 1937 només va servir per posar de manifest la decisió 
del proletariat català de portar la lluita de classes fins a les 
darreres conseqüències. 

El Govern central va reaccionar ràpidament en el seu doble 
front polític i militar, enviant a Catalunya, d'una banda, dos 
representants de la sagrada aliança — els «ministres 
anarquistes» Garcia Oliver i Federica Montseny — i d'altra 
banda, 5.000 guàrdies d'assalt. Mentrestant, els vaixells de 
guerra apuntaven els seus canons cap a Barcelona. Per efecte 
de la repressió conjunta del poder de la burgesia, de les 
organitzacions obreres contrarevolucionàries (UGT, 
estalinistes) i de la direcció de la seva organització — CNT-FAI 
— , va quedar esclafada, no sense resistència, l'última 
temptativa del proletariat en armes de salvar la Revolució. Un 
cop desarmat físicament i moralment el moviment 
revolucionari, la victòria franquista era ja únicament una 
qüestió de temps. 

Per garantir la Revolució no n'hi ha prou que les masses 
estiguin armades i hagin expropiat els burgesos: cal que 
destrueixin de dalt a baix l'Estat capitalista i que organitzin el 
seu propi sistema. Cal que siguin capaces de combatre les idees 
representades pels líders estalinistes i reformistes amb el 
mateix rigor amb què ataquen els capitalistes individuals i els 
líders dels partits burgesos. A partir del maig de 1937, tota 
temptativa revolucionària que no sàpiga ser fidel a aquesta 
experiència es condemna purament i simplement a la 
inexistència. Assaltar l'Estat, enfrontar-se sense vacil·lacions a 
la contrarevolució estalinoreformista: aquests són els trets 
distintius de la revolució que s'apropa. 

Només es pot comprendre l'actual ressorgiment 
revolucionari fent referència a la realitat històrica del moment: 
d'una banda, a la decadència del sistema capitalista i, de l' altra, 
a la superació de la depressió profunda en què s'ha vist sotmès 
el moviment obrer internacional. Vegem ràpidament de què es 
tracta. 

La desfeta, l'any 1937, de l'últim bastió revolucionari no era 
més que el preludi de la contrarevolució internacional amb tota 
la seva barbàrie: guerra mundial, camps de concentració, terror 
atòmic. El capitalisme en la seva fase de decadència 
necessitava recórrer a aquests mitjans tan brutals i expeditius 
per prorrogar les contradiccions del sistema: mitjançant la 
guerra — la destrucció pura i simple del mitjans de producció, 
les mercaderies i els éssers humans — el mercat quedava 
temporalment tranquil per poder emprendre un nou cicle 
d'acumulació del Capital. Calia que l'auge econòmic de la 
postguerra arribés a la seva maduresa perquè afloressin de nou 
les contradiccions del sistema. 

Amb la guerra mundial, el proletariat internacional va veure 
tancats els seus horitzons revolucionaris, de manera que totes 
les seves energies van restar supeditades als interessos de 
l'anomenat «bloc aliat», que reunia en el seu si les democràcies 
burgeses i la Unió Soviètica — que assumia definitivament el 
paper de potència imperialista. La postguerra només va servir 
perquè la classe obrera fos sotmesa a un procés d'explotació 

creixent, de reconstrucció ampliada de l'aparat productiu, 
d'intensificació dels ritmes de productivitat, d'augment de la 
taxa de plusvàlua, i, en definitiva, d'integració moral i física al 
programa polític del Capital. 

Aquesta integració al programa del Capital va córrer a 
càrrec no sols del domini directe de la burgesia i el seu Estat, 
sinó també de les organitzacions obreres (sindicats, partits 
socialistes i comunistes), dedicades a enquadrar el proletariat 
mitjançant unes estructures rígidament jerarquitzades i 
burocratitzades per negociar, en nom del proletariat, pactes 
amb la burgesia. Però, a mesura que el nou procés d'expansió 
del Capital veu coberts els seus objectius i que el 
desenvolupament de les forces productives deixa enrere les 
condicions pròpies de la fase de reconstrucció de la postguerra, 
les contradiccions del sistema apareixen de nou a plena llum, i 
es perfila clarament l' alternativa revolucionària al programa 
polític del Capital. 

Les anomenades vagues salvatges (és a dir, vagues 
empreses al marge i molts cops en contra del sindicat i les 
organitzacions d'enquadrament), van prenent cada vegada més 
importància i força als països desenvolupats: una fracció 
creixent de la classe obrera es veu abocada, fins i tot en nom de 
la simple eficàcia, a no confiar més les seves reivindicacions a 
les organitzacions tradicionals, a dotar les seves lluites d'una 
organització autònoma: a assumir per si mateixa la defensa dels 
seus interessos. Aquestes vagues salvatges, que tenen, al 
principi, el caràcter de motins aïllats, arriben a convertir-se en 
amplis moviments de vaga general salvatge: aquests són els 
casos de Bèlgica en el període 1960-1961, de França l'any 

1968 i de Polònia els anys 1970-1971. 

Amb això entra definitivament en crisi l'enquadrament del 
proletariat a través dels seus engranatges tradicionals de 
manteniment del sistema. És només l'anunci d'un moviment 
ampli del proletariat internacional per destruir les relacions 
socials existents (treball assalariat, explotació de l'home per 
l'home), i imposar el seu sistema: el Comunisme. La novetat de 
les lluites actuals i de la seva força revolucionària radica en el 
fet que les condicions de la Revolució comunista ara ja es 
donen: el desencadenament és només qüestió de 
circumstàncies. El Capitalisme es troba efectivament amenaçat 
per la guspira més petita. 

La lluita quotidiana de la classe obrera al nostre país així ho 
testimonia. El moviment obrer espanyol està vivint en els 
nostres dies el pas de les lluites salvatges al marge de les seves 
avantguardes dirigistes cap a la constitució de la seva 
organització de classe. Importants fraccions del moviment 
obrer en la seva lluita quotidiana contra el capitalisme es van 
veure portades a trencar amb unes organitzacions que es 
manifestaven, cada vegada més, com obstacles per al seu 
avanç. La ruptura amb el reformisme del Partit Comunista (PC) 
i de les Comissions Obreres controlades per aquest partit va ser 
només un primer pas cap a l'organització de classe. A 
continuació, el proletariat ha hagut d'enfrontar-se amb idèntic 
rigor a les temptatives d'implantar nous dirigismes en el si del 
moviment obrer antireformista per tot un seguit de grupuscles i 
avantguardes. El contingut de la lluita d'aquests darrers anys 
va prenent forma, s'organitza, es generalitza i planteja 
clarament les condicions que caracteritzen l'organització de 

classe del proletariat. La classe obrera pren consciència de la 
seva situació en el curs de la seva pròpia lluita: s'organitza en 
la mateixa base, en fàbriques i barris; no admet una separació 
entre dirigents i executants dins de l'organització 
revolucionària; lluita ja des d'ara per una societat en què 
l'emancipació dels treballadors sigui l'obra dels mateixos 
treballadors, una societat sense classes. Com Berneri el 1937, 
nosaltres l'any 1973 lluitem per la Revolució i per 
l'organització de classe que la faci possible. 

Ediciones Mayo-37 es proposa mostrar la raó i el 
mecanisme de les lluites passades, presents i futures del 
proletariat en la seva pràctica comunista. Veiem que aniquilar 
totes les mistificacions del Capital, vinguin de l'Estat, del PC o 
de grupuscles és una pràctica comunista. Que això es faci 
mitjançant la paraula o l'acte respon a les necessitats de cada 
moment i de cada circumstància. Participar de l'agitació i de la 
unificació que els moviments socials emprenen des de diferents 
parts és una pràctica comunista. A la seva manera, el 
Comunisme ha passat ja a l'atac. 

Llevem àncores 
(9 d'octubre de 1936) 

No es tracta del nou títol del nostre periòdic. El nostre 
pensament s'ha renovat, ha ampliat la perspectiva i ha madurat 
en inducció. Però el fons no ha canviat i això no és cap mal si 
es pensa fins a quin punt els fets han confirmat i confirmaran 
les nostres idees fonamentals. Guerre di Classe és un títol 
d'actualitat a través de milers d'anys. Ho continuarà sent 
encara durant segles. Guerra de classes: tal és la guerra en què 
aquí ens trobem i en què nosaltres vivim. I nosaltres la 
reconeixem i l'afirmem com a tal. Guerra civil i revolució 
social són a Espanya dos aspectes d'una mateixa realitat: un 
país està en marxa cap a un nou ordre polític i econòmic i, 
sense dictadura i contra tot esperit dictatorial, es constituirà en 
el punt de sortida i en l'expressió especial del desenvolupament 
del col·lectivisme llibertari. 

Observadors atents d'allò que es produeix entorn nostre, 
crítics independents, no podem fer res més que expressar el 
nostre entusiasme per Espanya, si tenim en compte les grans 
línies i no només els detalls de l'obra. 

Ardent com el seu sol i com les seves dones, generosa com 
el seu vi, dura com la seva terra, l'Espanya laboriosa escriu 
cada dia pàgines lluminoses d'heroisme revolucionari. I cada 
dia forja, de manera vacil·lant però potent, els instruments de la 
seva pròpia emancipació social. A més, ella coordina les seves 

forces constructives que cada dia guanyen en vigor, seguretat i 
fortalesa. I tot això sobre plans propis i sense plagiar tal o tal 
revolució. 

A Espanya no n'hi ha prou de donar la sang i la vida per la 
lluita antifeixista. Cal pensar que el resplendor de l'incendi 
espanyol atraurà els esperits i els cors de tots els revolucionaris 
del món, ja que aquí s'ha iniciat una lluita de tipus mundial en 
l'ordre de les repercussions que aquesta tindrà en l'avenir. 

«És a Espanya on l'anarquisme trobarà per primera vegada 
la mesura de la seva capacitat constructiva». 

Es la Federació Ibèrica dels Municipis Lliures la que 
constituirà la pedra fonamental i el punt de sortida del 
renaixement europeu. És per tot això que els feixismes 
col·ligats busquen ofegar en sang aquest incendi. 

^,E1 programa del nostre periòdic? 

Contribuir a oposar a la santa aliança l'agitació popular 
internacional en favor de l'Espanya republicana. 

Il·lustrar les conquestes socials de la Revolució espanyola. 
Defensar l'anarquisme contra difamacions idiotes. 

Contribuir a l'assoliment de les experiències que es 
desenvolupen sota els nostres ulls, que hem d'esforçar-nos a 
mantenir oberts i atents per aprofitar les lliçons útils en benefici 
de la Revolució italiana. 

Continuar la nostra propaganda i coordinar els nostres 
esforços. 

Hem encès la nostra torxa i us la confiem, companys. 
Agiteu-la ben alt: com una crida que reuneixi tots aquells que 
es troben dispersos, com un símbol que reagrupi els més fidels, 
com un desafiament a l'enemic. 

I també com un homenatge als caiguts i als que cauran i que, 
tot i això, sempre seran vius. 1 



1 Pocs mesos després d'aquest article, va ser ell mateix qui va caure, amb 
holocaust a la seva integritat moral i revolucionària. Nota del llibre 
d'Ediciones Mayo-37. 

Dictadura del Proletariat i 
Socialisme d 1 Estat 
(5 de novembre de 1936) 

La dictadura del proletariat és una concepció marxista. 
Segons Lenin, «només és marxista aquell que fa extensiu el 
reconeixement de la lluita de classes al reconeixement de la 
dictadura del proletariat». Lenin tenia raó: la dictadura del 
proletariat no és altra cosa — segons Marx — que la conquesta 
de l'Estat per part del proletariat que, organitzat en una classe 
políticament dominant, arribi a la supressió de totes les classes 
a través del socialisme d'Estat. 

A la Crítica del Programa de Gotha, escrita per Marx el 
1875, es llegeix: 

«Entre la societat capitalista i la societat comunista, se situa 
el període de transformació revolucionari de la primera a la 
segona. A aquest període li'n correspon un altre de transició 
política, durant el qual l'Estat no pot ser cap altra cosa que la 
dictadura del proletariat». 

Al Manifest comunista, l'any 1847, ja deia: 

«El primer pas cap a la via de la revolució obrera és 
l'elevació del proletariat al lloc de classe dominant. 

El proletariat s'aprofitarà de la seva dominació política per 

arrencar a la burgesia, a poc a poc, tot el capital, per 
centralitzar tots els instruments de producció a les mans de 
l'Estat, és a dir, a les mans del mateix proletariat, organitzat 
com a classe dominant». 

Lenin, a L 'Estat i la revolució, reafirma la tesi marxista: 

«El proletariat té necessitat de l'Estat només durant un cert 
temps. La supressió de l'Estat com una idea finalista no és el 
que ens separa dels anarquistes. El que ens en separa és que 
nosaltres afirmem que per arribar a aquesta finalitat és 
indispensable utilitzar temporalment els instruments, els 
mitjans i les formes de fer del poder polític contra els 
explotadors, de la mateixa manera que, per suprimir les classes, 
és indispensable establir temporalment la dictadura de la classe 
oprimida. 

L'Estat anirà desapareixent a mesura que desapareguin els 
capitalistes, quan no existeixin més classes i quan no hi hagi 
més necessitat, en conseqüència, d'oprimir cap classe. Però 
l'Estat no morirà completament mentre sobrevisqui el dret 
burgès que consagra, de fet, la desigualtat. Per tal que l'Estat 
mori completament cal l'establiment del comunisme integral». 

L'Estat proletari és concebut d'una manera política 
transitòria destinada a destruir les classes. Una expropiació 
gradual i la idea d'un capitalisme d'Estat es troben a la base 
d'aquesta concepció. El programa econòmic de Lenin, a la 
vigília de la Revolució d'Octubre, acaba amb aquesta frase: «El 
socialisme no és cap altra cosa que el monopoli socialista de 
l'Estat.» 

Segons Lenin: 

«La distinció entre marxistes i anarquistes consisteix en el 
següent: 

1 . Els marxistes, encara que proposen la destrucció completa 
de l'Estat, no la consideren realitzable fins després de la 
destrucció de les classes per la revolució socialista, i com un 
resultat del triomf del socialisme que finalitzarà amb la 
destrucció de l'Estat. Els anarquistes volen la supressió 
completa de l'Estat d'un dia per l'altre, sense comprendre 
quines són les condicions que poden permetre fer-ho. 

2. Els marxistes proclamen la necessitat que el proletariat 
s'apoderin del poder polític, que es destrueixi completament la 
vella màquina de l'Estat i que se substitueixi per un nou 
aparell, consistent en l'organització dels obrers armats sobre el 
tipus de la Comuna. Els anarquistes, reclamant la destrucció de 
la màquina de l'Estat, no saben ni com ni amb què la 
substituirà el proletariat, ni saben quin ús s'haurà de fer del 
poder revolucionari i rebutgen la dictadura revolucionària del 
proletariat. 

3. Els marxistes volen preparar el proletariat per a la 
revolució utilitzant l'Estat modern; els anarquistes rebutgen 
aquest mètode.» 

Lenin desfigurava les coses. Els marxistes «no es proposen 
la destrucció de l'Estat», sinó que preveuen la desaparició 
natural de l'Estat com a conseqüència de la destrucció de les 
classes per mitjà de la «dictadura del proletariat», és a dir, del 

socialisme d'Estat, en tant que els anarquistes volen la 
destrucció de les classes per mitjà de la revolució social, que 
suprimeix amb les classes l'Estat mateix. 

D'altra banda, els marxistes no proposen la conquesta 
armada de la Comuna per part de tot el proletariat, sinó que 
proposen la conquesta de l'Estat per al partit, que suposen que 
representa el proletariat. Els anarquistes admeten l'ús d'un 
poder directe per part del proletariat, però entenen que l'òrgan 
d'aquest poder ha d'estar constituït pel conjunt de sistemes de 
gestió de tipus comunista, organitzacions corporatives, 
institucions comunals, regionals i nacionals, lliurement 
constituïdes i al marge i contra tota ingerència o monopoli 
polític de partit, i esforçant-se a reduir al mínim la 
centralització administrativa, etc. Lenin, en el seu afany de 
polèmica, simplifica arbitràriament l'extensió diferencial que 
hi ha entre els marxistes i nosaltres. 

La següent fórmula Leninista («Els marxistes volen preparar 
el proletariat per a la Revolució utilitzant l'aparell de l'Estat 
modern) és la base del jacobinisme leninista, com és també la 
base del parlamentarisme i del ministerialisme 
socialreformista. 

Als congressos socialistes internacionals de Londres (1896) 
i de París (1900) va quedar establert que podien adherir-se a la 
Internacional Socialista només els partits i les organitzacions 
obreres que reconeguessin el principi de «conquesta socialista 
dels poders públics per la fracció del proletariat organitzat en 
partit de classe». L'escissió es va produir sobre aquest punt 
capital, però el fet comprovable i efectiu — l'exclusió dels 

anarquistes del si de la Internacional — no era més que el 
triomf del ministerialisme, de l'oportunisme, del cretinisme 
parlamentari. 

Els sindicalistes antiparlamentaris i algunes fraccions 
comunistes que protesten contra el marxisme rebutgen la 
conquesta dels poders públics com una acció socialista 
prerevolucionària o revolucionària. 

Qui faci una mirada retrospectiva sobre la història del 
socialisme a partir de l'exclusió dels anarquistes podrà 
constatar clarament la decadència i la degeneració graduals del 
marxisme com a filosofia política, mitjançant les 
interpretacions i la pràctica socialdemocràtiques. 

El leninisme constitueix, sense cap dubte, una tornada a 
l'esperit revolucionari del marxisme, però constitueix també 
una tornada als sofismes i les abstraccions de la metafísica 
marxista. 

Compte amb el revolt 
perillós (5 de novembre) 

1. Jo no diré com alguns: «Jo no puc callar!». No. Jo vull 
parlar. Tinc el dret i el deure de fer-ho en nom de l'autocrítica, 
que constitueix l'essència de tot moviment o partit que té cura 
de conservar la seva fisonomia pròpia i que es preocupa 
d'acomplir la seva missió històrica. Persuadit que la revolució 
espanyola s'apropa precipitadament a una revolt perillós, prenc 
la meva ploma com prendria la pistola o el fusell. 

Amb la mateixa resolució i amb idèntica ferocitat. Que em 
sigui permès l'estil que encaixa amb l'atmosfera de guerra en 
què visc: l'estil d'una descàrrega de metralladora. 

2. La situació militar no ha millorat. Heus-ne ací les causes 
principals: manca d'armes i de municions, absència d'unitat al 
comandament, insuficiència general de caps, actitud de 
capitulació al Govern central, dualisme i antagonisme entre 
Madrid i Barcelona. Sembla evident que cal passar de la guerra 
de posicions a una guerra de moviment, desencadenant 
l'ofensiva sobre un sòlid i ampli pla de conjunt. El temps juga 
contra nosaltres. És absolutament necessari accelerar el procés 
guerrer per tal de sobrepassar la fase de la guerra per entrar a la 
més àmplia i profunda de la Revolució social. 

3. Cal guanyar la guerra. Però no es guanyarà la guerra 
limitant el problema a les «estrictes condicions militars» de la 

victòria. Cal — abans que res — parar atenció a les condicions 
politicosocials de la victòria. 

La guerra civil espanyola és ja un conflicte internacional. 
Sobre el terreny internacional sobre el qual s'ha de plantejar el 
problema de l'acció revolucionària de funció de la guerra 
mateixa, cal tocar els punts vulnerables: en aquest cas, és al 
Marroc i a Portugal on es pot i s'ha de ferir cruelment el 
feixisme espanyol. Fins avui, la preocupació obsessiva pel 
material de guerra no ha permès posar en marxa un pla d'acció 
que — dut a terme hàbilment i oportunament — hauria 
aconseguit avortar el "putchst" feixista. Els anarquistes que 
assumeixen el comandament de generals farien molt bé de 
recordar les seves experiències revolucionàries. 

4. Quan la CNT de Madrid declara que «el Govern de 
Madrid no sap dirigir la guerra» planteja inevitablement dos 
problemes: el de la intervenció de la CNT als problemes de la 
guerra i el de les condicions i la forma d'aquesta intervenció. 
No es tracta de reformes sobrehumanes, sinó, simplement, 
d'una àmplia, profunda i ràpida reforma dels quadres dirigents 
i dels òrgans i mitjans d'enllaç entre les diverses columnes. La 
militarització de les milícies no comporta una única solució 
d'ordre tècnic. És una falta política haver-la acceptat 
pacíficament sense aclarir-ne les intencions, esclarir-ne els 
punts foscos ni haver-ne discutit les línies generals. «L'esperit 
de calúmnia» i la confusió entre el poder del control polític i el 
poder del comandament militar poden, en part, justificar el 
decret de la Generalitat de Catalunya, però tal decret no 
soluciona de cap manera els problemes vitals de la victòria de 
la Revolució. 

5. No és possible trobar solució al problema de les 
necessitats de la guerra sense abans haver resolt el que planteja 
la política espanyola. Fàbregas, conseller de Finances de 
Catalunya, ha declarat: «Nosaltres hem enviat una comissió a 
Madrid per demanar al Govern un crèdit de 300 milions de 
pessetes, 30 milions per a la compra de material de guerra i 150 
milions per a la compra de matèries primeres. Nosaltres vam 
oferir com a garantia mil milions de pessetes en títols de renda 
pertanyents a les nostres caixes d'estalvis i dipositades al Banc 
d'Espanya. Tot ha estat rebutjat». (Solidaritat Obrera, 
29/09/1936) 

Madrid no en té prou de regnar, també vol governar. En el 
seu conjunt, el Govern espanyol és tan contrari a la Revolució 
social com ho és al feixisme monàrquic i clerical. Madrid vol 
«el retorn a la normalitat legal» i res més. Armar Catalunya i 
finançar-la significa per a Madrid el mateix que armar 
columnes que porten la revolució a la punta de les baionetes i, 
a més a més, aprovisionar la nova economia igualitària 

Cal, doncs, dirigir-se a Madrid i fer-los escollir entre la 
pèrdua de la guerra o la Revolució victoriosa. 

6. Posant de relleu el fet que el Govern de Madrid 
desenvolupa una «política de guerra» capaç d'assegurar-li 
l'hegemonia política i d'aixecar un dic al desenvolupament de 
la Revolució social, està clar que el Partit Comunista (seguint 
directives de Moscou) tendeix a convertir-se en legió 
estrangera de la democràcia i del liberalisme espanyol i que la 
socialdemocràcia espanyola, o com a mínim els seus quadres 
dirigents, és revolucionària... A la manera de Caballero, cal que 

la nostra premsa (sense aixecar l'amenaça d'una guerra, d'una 
marxa sobre Madrid, sense desencadenar polèmica contra els 
comunistes i els socialistes, i sense amenaçar la solidesa de 
l'Aliança CNT-UGT) es noti com a mínim desintoxicada del 
desventurat esperit de la unió sagrada que ha arribat a reduir al 
mínim la crítica política. Sigui dit entre parèntesis, la Soli, en 
exaltar el govern bolxevic de la URSS, ha arribat al cim de la 
ingenuïtat política. 

7. La depuració del front intern no està, sens dubte, 
encadenada a la lluita contra el feixisme per la normalització 
política i judicial. El fet que elements de la CNT i de la FAI 
hagin entrat als organismes de la policia, a banda de ser un 
error, no està suficientment compensat per una autonomia que 
hauria permès la rapidesa i la discreció en el compliment de 
missions i serveis. A això cal afegir-hi que certes disposicions 
absurdes i certes bajanades burocràtiques que haurien d'haver 
estat abolides pels representants de la CNT i de la FAI encara 
subsisteixen i són d'un efecte desastrós. 

8. El treball de la secció del personal militar, sanitari i 
burocràtic és insuficient. Aquesta secció podria haver-se fet 
basant-se en la possibilitat de substituir immediatament i 
proporcionalment els elements incapaços i poc segurs per 
elements estrangers fidels a la causa de la revolució espanyola 
o, com a mínim, antifeixistes provats. Això no s'ha intentat. 

La CNT tampoc va utilitzar en la mesura del necessari els 
tècnics que actualment podrien substituir tècnics incapaços o 
sospitosos, que podrien haver constituït, ja per a demà, els 
quadres convenients per al desenvolupament del Comunisme 



38 



Entre la revolució i les trinxeres 

llibertari. 

9. Des de fa un temps, la CNT i la FAI han adoptat una 
posició de renúncia davant de la normalització de la Revolució 
espanyola. «L'Espanya antifeixista ha denunciat amb bastant 
valor i assiduïtat aquest fenomen, per la qual cosa jo no hi 
insistiré. Resumint: la supressió del Comitè Central de 
Milícies, així com la dels Comitès d'Obrers i Soldats, 
constitueixen un atemptat al control sindical de milícies. Penso 
que El Temps té una mica de raó quan fa un sospir 
d'alleujament en constatar que «la revolució social a Catalunya 
és cada cop més legalista». 

10. El Consell d'Economia no és, en el fons, cap altra cosa 
que el Comitè Economique establert pel Govern francès. No em 
sembla que sigui una compensació suficient al ministerialisme 
de la CNT i la FAI, ni tan sols per les seves aplicacions 
pràctiques. D'altra banda, cal fer notar un deplorable progrés 
de bolxevització al si de la CNT, caracteritzat per la possibilitat 
cada cop més minsa que deixa als elements de base d'exercir 
un control vigilant, actiu i directe sobre l'obra duta a terme pels 
representants de l'organització dins dels comitès i consells 
governamentals. Caldria crear una sèrie de comissions 
escollides per la base de la CNT i de la FAI amb el fi de 
facilitar, però al mateix temps rectificar — quan això sigui 
necessari — , l'obra dels nostres representants dins dels consells 
de Guerra i d'Economia. 

Això seria igualment necessari per tal de crear punts de 
contacte entre el treball personal dels nostres representants i les 
possibilitats i necessitats de les iniciatives cenatistes i faistes. 

11. M'he esforçat per conciliar les consideracions actuals 
inherents a les necessitats del moment històric amb les línies de 
tendència que no semblen apartades d'aquestes necessitats. No 
proposo cap línia recta a pilots que naveguen entre esculls a 
tocar de la superfície i enmig de corrents impetuosos. La 
política presa en la seva accepció pura té les seves necessitats, i 
el moment imposa als anarquistes espanyols la necessitat 
d'estudiar una política pròpia i adequada. Però cal trobar-se a 
l'alçada del rol històric que s'ha cregut útil assumir, i cal també 
no crear solucions de continuïtat profunda a les línies de les 
tendències. 

Conciliar les necessitats de la guerra amb la voluntat de la 
revolució i les aspiracions de l'anarquisme: aquí es troba el 
problema. Cal que tot problema sigui resolt. D'això depèn la 
victòria militar antifeixista, la creació d'una nova economia, la 
llibertat social a Espanya, la valoració del pensament i de 
l'acció dels anarquistes. Tres grans coses que mereixen tots el 
sacrificis i que ens imposen el deure de la franquesa i el coratge 
d'expressar de manera sencera i obertament el nostre 
pensament. 

Entre la guerra i la 
Revolució (16 de desembre de 



Molts són, entre els nostres, els que han arribat a desitjar la 
intervenció armada de les potències que tenen interessos 
econòmics i militars oposats als d'Itàlia i Alemanya. 

Si aquestes nacions entren en joc amb totes les forces de què 
disposen, és ben evident que sols la intervenció de Rússia, 
França i Anglaterra unides pot assegurar a l'antifeixisme 
espanyol el triomf de la guerra. 

Però també és evident que abans que la intervenció armada 
d'aquestes potències aconsegueixi aixafar les forces feixistes, 
pot transcórrer el temps suficient per permetre que aquestes 
esclafin les forces revolucionàries. 

El capitalisme anglès i francès té interès a impedir que la 
victòria dels feixistes espanyols no arribi a ser explotada per 
Itàlia i Alemanya, però no té cap tipus d'interès a veure 
triomfar la Revolució ibèrica. En el cas que Itàlia i Alemanya 
intervinguessin a Espanya amb l'interès immediat d'atacar 
França (atac brusc a la Mediterrània occidental), seria possible 
que Rússia i Anglaterra intervinguessin immediatament. Però 
no succeeix així. És molt possible que la revolució espanyola 
sigui esclafada abans que aquesta intervenció s'esdevingui. 

No podem tenir-hi cap confiança, com hi tenen alguns 
ingenus i nombrosos hipòcrites — a la Paralítica del Llac de 
Ginebra. Madrid està bombardejat pels Fiat, els Caproni i els 
Junkers pilotats per aviadors italians i alemanys. Les Balears 
estan sotmeses a la dictadura terrorista d'un as italià i milers de 
mercenaris alemanys i italians desembarquen a Espanya amb 
armes i maletes. La intervenció armada italogermànica no 
podia ser més potent, més operant, més absorbent. Les crides 
fetes pel Govern espanyol a la Societat de Nacions han trobat 
una assemblea de sords voluntaris, grotescament ocupats a 
embolicar-se en laberints de procediments. 

No podíem esperar res més de França. De la mateixa manera 
que Eden 2 posava a la balança de la justícia internacional la 
independència d'Etiòpia o la guerra mundial, Blum 3 deixa la 
llibertat del poble espanyol contingentment a la guerra 
mundial: «La guerra, aquest és el rescat, nosaltres no ho 
acceptarem mai». 

Ningú odia la guerra més que nosaltres, però creiem que ha 
arribat el moment de verificar la fórmula que en una altra 
ocasió va enunciar el mateix Léon Blum: «Cal acceptar 
l'eventualitat de la guerra per tal de salvar la pau». 



2 N. del T.: Home de confiança de Winston Churchill, del qual esdevení el 
seu número dos al govern. Entre 1939 i 1945 desenvolupà els càrrecs de 
Ministre de Colònies, Ministre de la Guerra i Secretari del Foreign 
Office (el Ministeri d'Afers Exteriors britànic). 

3 N. del T.: Léon Blum (París, 9 d'abril, 1872 - Jouy-en-Josas, vora 
Versalles, 30 de març, 1950) fou un polític francès socialista que arribà 
a ser primer ministre i fins i tot cap del govern provisional el 1946-1947. 

La política de no-intervenció no ha impedit que Bolívia 
ataqui el Paraguai per disputar-se el Chaco, no ha impedit 
l'annexió de Manxúria per part del Japó, ni la ferotge 
conquesta d'Etiòpia feta per Itàlia. El pacifisme segueix un 
camí asfaltat de bones intencions, com el de l'infern, però 
aquest camí condueix a l' abisme. 

La pau de Ginebra està recarregada amb el pes de mines i 
massacres: és la carrera en la competència per l'armamentisme, 
és l'esclafament dels pobles militarment febles, és el Duce i el 
Führer cada cop més potents i en constant suport als feixismes 
naixents, com el de Franco i d'altres. 

La Federació Sindical Internacional i la Internacional 
Obrera Socialista continuen associades a aquesta farsa de la no- 
intervenció 4 sostinguda pels governs anglès i francès, mentre 
que la intervenció feixista arriba a les mateixes entranyes 
d'Espanya. Les masses obreres han d'escollir entre la 
intervenció i el triomf del feixisme. Tot i això no es mouen. Es 
repeteix en va: «Espanya és el teatre d'una lluita que 
sobrepassa les seves fronteres, ja que és a Espanya on el 
feixisme és juga la seva darrera carta». 

No sobreestimem els objectius immediats de la intervenció 
italoalemanya i observem-los, exclusivament, amb relació al 



4 N. del T.: El Comitè de No-intervenció, també conegut com a Comitè 
de Londres (pel fet d'estar ubicat a la capital britànica), fou una 
organització creada el 25 de juliol del 1936 a proposta del president de 
França, Léon Blum, sota pressió britànica, que tingué l'objectiu d'evitar 
la internacionalització de la Guerra civil espanyola tot seguint el 
Principi de no-intervenció. 

futur desenvolupament de la seva expansió a la Mediterrània. 
Espanya no és, per a Hitler i Mussolini, res més que una 
conquesta immediata, una qüestió actual. Per això, vèncer la 
Revolució espanyola és tant com conquerir Espanya. I el 
feixisme victoriós a Espanya significa tant com la revolució 
dominada i la via oberta a les conquestes imperials. Serà 
llavors la guerra, l'esclavitud del proletariat europeu: la tornada 
a l'edat mitjana. 

Ni el proletariat francès ni l'anglès faran res en pro del 
proletariat espanyol. És inútil fer-nos il·lusions. A més, seria 
una bestiesa fer-nos-les. 

I aleshores què? 

Llavors és la revolució espanyola la que es troba en perill — 
sigui quina sigui la solució militar de la guerra civil. Una 
ràpida intervenció per part d'Anglaterra, Rússia o França no és 
gens probable, però no és impossible que la duguin a terme 
quan Espanya estigui a punt de morir. Seria la intervenció dels 
lleons contra les hienes. Seria la intervenció que potser 
arrencaria Espanya de les guerres i de l'imperialisme 
italoalemany, però ho faria per ofegar l'incendi de la revolució 
espanyola. 

I, avui mateix, Espanya es troba entre dos focs: Burgos i 
Moscou. 

La potència del moviment anarcosindicalista espanyol no 
ens ha de marejar. El dia que els exèrcits anglès, francès i rus 
intervinguin, després d'un esgotador conflicte entre les forces 

revolucionàries i la coalició feixista hispano-italo-alemanya, la 
Revolució social serà aturada i s' obrirà el pas a la Revolució 
burgesa 

Deia Le Populaire (27/11/1936): «Un cop esclafat el 
feixisme, és possible que els anarcosindicalistes de la CNT i de 
la FAI continuïn lluitant per dur a terme el seu programa social. 
Però en aquest cas el bloc socialcomunista s'hi oposarà». 

Els republicans, els caps socialistes i els comunistes ja estan 
d'acord per establir una plataforma constitucionalista. El 
comitè executiu del Partit Comunista Espanyol ha declarat 
recentment que en la lluita actual es proposava defensar la 
democràcia i salvaguardar la propietat privada. Flota a 
l'ambient certa pudor de Noske 5 . Si Madrid no es trobés en 
flames, ens veuríem obligats a recordar de nou Kronstadt 6 . Però 
la política de Madrid està apunt de triomfar. Ha denegat diners 
i armes a Catalunya i es troba en mans de la URSS, que ha 
proporcionat armes i quadres destinats a controlar la lluita 
antifeixista i aturar el desenvolupament de la Revolució social 
en la seva lluita armada contra el feixisme. 



5 N. del T.: Gustav Noske fou un socialdemòcrata encarregat de reprimir 
els revolucionaris de la revolta espartaquista 

6 N. del T.: La Rebel·lió de Kronstadt va ser un alçament fracassat dels 
mariners soviètics contra el govern de la primitiva República Socialista 
Federada Russa. Va ser l'última gran rebel·lió en contra del domini 
bolxevic La rebel·lió va tenir lloc en les primeres setmanes de març de 
1921 a Kronstadt, una fortalesa naval a l'illa Kotlin en el Golf de 
Finlàndia. Tradicionalment, Kronstadt havia servit coma base de la flota 
bàltica russa i com una via d'abast a 35 milles de Sant Petersburg 
(posteriorment Petrograd, Leningrad i després de la caiguda de la Unió 
Soviètica, novament Sant Petersburg, com a l'actualitat) 

El dilema «O Madrid, o Franco» ha paralitzat l'anarquisme 
espanyol. Avui, Barcelona està situada entre Burgos, Roma, 
Berlín, Madrid i Moscou — assetjada. 

Núvols espessos ens tanquen l'horitzó i la boira ens encega. 

Aguditzem la nostra mirada i agafem el timó amb mà de 
ferro. Estem en alta mar i la tempesta referma. Però no podem 
encara fer miracles. Presa entre els prussians i Versalles, la 
Comuna dóna llum a un incendi que encara il·lumina el món. 

Entre Burgos i Madrid hi ha Barcelona. 

Que els Godet de Moscou ho recordin. 

Tercera etapa 
(18 de gener de 1937) 

La guerra civil ha entrat en la seva tercera fase. La primera 
és la de "putsch militar feixista" suprimit per les forces 
revolucionàries amb la CNT i la FAI al capdavant i per la 
resistència dels obrers de Barcelona. La segona és la guerra 
civil: en un cantó es troba part de l'exèrcit i dels cossos 
policials dirigits per oficials feixistes, en l'altre hi ha les 
milícies obreres i camperoles dirigides per oficials lleials 
incontrolats pels diferents partits d'avançada o progressistes. 
Es una guerra civil amb aspectes de guerrilla, en la qual els 
esdeveniments socials revesteixen un caràcter revolucionari i 
col·lectivista, sobretot a Catalunya, Aragó i el Llevant, regions 
situades sota la influència de la CNT i de la FAI. Ens aliem, 
encara en aquesta fase internacional, a causa de la intervenció 
oberta del feixisme italoalemany, per un costat, i del 
bolxevisme rus, per l'altre. 

Sens dubte, el desenvolupament de la situació interior està 
connectat principalment als factors estrangers. Aquests factors 
estrangers són els hitlerians i els emigrats antifeixistes 
d'Alemanya i d'Àustria, els feixistes i els antifeixistes italians, 
els russos bolxevics i els russos blancs, els comunistes 
francesos i els catòlics irlandesos — que estan en combat al 
front de Madrid i que ben aviat estaran en tots els fronts. El 
rendiment de les forces està en vies de modificar-se, 
militarment i políticament. La guerra civil adquireix un ritme 



47 



Entre la revolució i les trinxeres 

més ràpid, un quadre d'accions cada vegada més gran, un 
caràcter més decidit quan la intervenció russa assegura 
l'hegemonia de les forces socialcomunistes que es trobaven, 
fins ara, completament dominades per les forces anarquistes. 

I ho he dit ja, i ho repeteixo: la guerra civil pot ser guanyada 
sobre el front militar, però el triomf de la revolució política està 
amenaçat. Des d'ara, els problemes del futur d'Espanya estan 
indissolublement lligats als esdeveniments internacionals de la 
guerra civil. 

El fet que els governs francès i anglès transformin en 
consolats les seves delegacions a Addis Abeba fa pensar que 
reconeixeran la conquesta italiana d'Etiòpia. Mussolini se 
separarà d'Alemanya i abandonarà la intervenció feixista en els 
assumptes d'Espanya? Jo no ho crec. Perquè això succeís 
caldria que tant al Quai d'Orsay 7 com al Foreign Office 8 
prenguessin la ferma decisió de dir: «Prou!». Però que és el que 
consideren, per contra? 

El Gabinet Blum, obsessionat per la por a la guerra, ho 
admet tot: permet que s'afuselli el periodista francès Aguillard, 
que es mati Delaprée — corresponsal del Paris Soir que 
viatjava en l'avió de l'ambaixada de França a Madrid — , i fins i 
tot admet que es bombardegi en el mateix territori francès, com 
ho han fet amb el vapor rus Konsomol, i que es dediquin a 
desencadenar la insurrecció al Marroc. Tot això no obliga el 
govern Blum a demanar explicacions als bandolers de Burgos. 



7 N. del T.: Seu d'afers exteriors de l'Estat Francès. 

8 N. del T.: Seu d'afers exteriors de l'Estat Britànic. 

El govern italià enrola voluntaris per a Franco i els 
desembarca com a militars a Portugal i al Marroc espanyol. Al 
front de Madrid s'ha senyalat una brigada italiana completa al 
sector de Carabanchel. Hitler continua engrandint les files de 
Franco amb l'enviament de milers de voluntaris. 

La victòria del feixisme a Espanya seria com un 
encerclament militar italogermànic al voltant de França. L'Ami 
du Peuple fa el comentari següent a la notícia publicada pel 
News Chronicle sobre l'enviament a Espanya de cinc divisions 
alemanyes: 

«Si ens atenem a la continuïtat dels desembarcaments 
alemanys a la Península, haurem de convenir que se'ns 
presenten dos punts des d'on muntar la nostra guàrdia. No és ja 
només al llarg del Rin, caldrà fer-ho també al Pirineu. Que es 
deixi lliure desenvolupament al Führer i França correrà el risc 
de veure's encerclada o, com a mínim, davant de dos fronts 
alemanys. Aquesta és la dura realitat. Està sobrepassada de 
manera singular les preferències doctrinals per un o per l'altre 
dels dos partits ibèrics.» 

És evident que a França juga en sentit majoritari l'opinió 
reaccionària, la qual influeix a favor de la neutralitat en la 
guerra d'Espanya. Cal un canvi en la marxa que permeti 
afavorir una acció política en favor d'Espanya per part del 
govern de Blum. 

Nombrosos francesos justifiquen la política de Blum amb 
relació a Espanya dient: «És que Anglaterra no està amb 

nosaltres». Realment ens aliem davant el Gentelman's 
Agreement italoanglès. Per renovar relacions comercials amb 
Anglaterra, Mussolini ha acceptat condicions que hauria refusat 
mesos abans. S'ha adherit al protocol de la guerra submarina, i 
ha afirmat de nou que no té intencions de conquerir les Balears. 
El Mediterrani: vet aquí el que preocupa l'Imperi britànic. 
Mussolini, en el seu discurs de l'I de novembre de 1936, havia 
posat en guàrdia Anglaterra, Iugoslàvia, Grècia i Turquia quan 
va parlar de l'expansió italiana al Mediterrani. És més, després 
de tranquil·litzar al Foreign Office en la qüestió del 
Mediterrani, continua el seu flirteig amb la Wilhmestrasse 9 , 
mentre que el Quai d'Orsay persevera en el seu paper de 
banyut complaent. I Hitler, persuadit que França no es mourà, 
prepara (segons L 'Ouvré) un cop de força a Txecoslovàquia. 

En resum, mentre que Musolini, Hitler i Eden es llencen al 
gran joc, Blum encén ciris i resa novenes, sense línia d'acció, 
sense cap audàcia, sense la més mínima dignitat. 

Impassible i neutre davant el sacrifici d'Irun, tebi i prudent 
testimoni davant del martiri de Madrid, Blum espera. Viu ple 
de confiança i acarona i allisa les plomes del seu colom blanc 
forjant-se il·lusions i donant-les als altres. 

Irun, Osca i Saragossa haurien estat les tombes del feixisme 
si s'hagués impedit a Brenn i Cèsar llençar les seves esquenes, 
sobre la balança, en el platet feixista. Ara és a Madrid on es 
juga la seva sort, i tot això encara que costi massacres i ruïnes. 



9 Centre administratiu del Reich. 

On feia falta un cirurgià decidit, Blum no ha estat més que 
un tímid homeòpata. 

Si les divisions de moros rossos i camises negres continuen 
reforçant els quadres de Franco, Espanya sencera serà 
transformada en un teatre de lluites desesperades. I no es podrà 
circumscriure un incendi tan gran. I una responsabilitat 
grandiosa pesarà sobre aquells que, no volent l'incendi, no han 
sabut apagar-lo en el seu origen. 

Madrid crucificat denuncia el seu Ponç Pilat: Léon Blum? 
No només ell, sinó milers i milions de noms. Tu mateix, 
proletariat francès! Un home, sigui qui sigui, no frena el camí a 
les multituds quan aquestes marxen cap a la llibertat i la 
justícia. 

Oh, París! Per salvar Dreyfuss els teus bulevards han estat 
un gran túmul. Ho han estat per salvar Ferrer 10 . I també per 
salvar Sacco i Vanzetti. 

Però ara ja no bategues ni crides de còlera, ja no ets les 
artèries de França, ja no ets el llit d'aquells potents torrents 
protestataris que van aixecar la dignitat de l'home per salvar-lo 
de tantes ignomínies. Madrid està sobre la foguera. Què fas, 
París? 

París crida «Avions per a Espanya!» i París envia 
ambulàncies, queviures i voluntaris. 



10 Es refereix a Francesc Ferrer i Guàrdia 

Però això no és suficient. París no dóna el que posseeix, la 
seva major riquesa, la més potent, la més europea: la seva 
còlera, la seva gran veu de protesta. 

Si París s'encoleritza, el món sencer calla i es gira per 
escoltar. Grandiós centre d'emissió de totes les campanyes 
justes, no pot deixar de llençar el seu SOS per a l'Espanya 
revolucionària. 

París, crida la teva pietat per a un Madrid martiritzat i 
sublim; les teves protestes contra els botxins del poble 
espanyol, el teu odi contra els enemics dels drets de l'home i el 
ciutadà, que tu has afirmat amb les teves grans revolucions. 

Que la teva veu potent condemni Burgos, Roma i Berlín; 
que reconforti Madrid i les altres ciutats màrtirs, que doni 
coratge als generosos combatents de les milícies antifeixistes 
que defensen els drets dels productors i la dignitat dels 
ciutadans; que ompli de vergonya els ministres indecisos; que 
sigui, a la fi, la teva gran veu generosa, la dels teus millors 
dies, la que sorgeixi del més profund del teu cor... 

Aquesta veu va tronar tantes vegades com aquell amor que 
ha d'empunyar la destral... I és aquest el més profund amor! 

La saviesa d 1 un vell 
proverbi (l de febrer de 
1937) 

El Consell Federal suís va ser el primer a inaugurar el règim 
de persecucions contra els amics de l'Espanya lliure en nom de 
la neutralitat, volent, amb aquesta actitud servil i reaccionària, 
homenatjar els ogres de Berlín i Roma. 

Arran d'aquest fet es va aixecar un clam d'escàndol a les 
sinagogues de la socialdemocràcia i els adoradors de Stalin van 
protestar amb vehemència. 

Poc temps després el Govern belga, dins de la composició 
del qual entren ministres socialdemòcrates, va expulsar el 
canonge Gallegos i el pare Lobos, sacerdots catòlics, la 
culpabilitat dels quals consisteix únicament a haver declarat, en 
reunions privades, la seva solidaritat amb el Govern legal 
espanyol. 

A continuació, el Govern anglès neteja la pols de segles 
d'un decret de 1870 que prohibeix i castiga l'enrolament 
d'anglesos a les milícies estrangeres. 

Per la seva banda, els Estats Units van situar sobre la taula 
una llei de 1811 que prohibia als ciutadans nord-americans 
allistar-se a l'estranger. 

Finalment, el Govern francès va obtenir de la Cambra plens 
poders per envoltar l'Espanya republicana d'un cordó sanitari 
contra el flux de voluntaris estrangers. I aquests poders els va 
rebre dels grups parlamentaris socialista i comunista. L'actitud 
dels socialistes no té res de sorprenent. Coincideix amb la 
posició de Le Populaire. I la confirma. Però l'actitud dels 
comunistes representa un canvi de rumb escandalós. Els 
comunistes anglesos havien protestat contra el bloqueig de 
voluntaris. Ted Barnales, cap de la secció londinenca del Partit 
Comunista anglès, havia declarat en un dels seus discursos el 
passat 1 1 de novembre: 

«Per cada soldat alemany que arribi a Espanya, nosaltres 
enviarem un antic combatent anglès. Es la nostra resposta a la 
decisió presa pel Govern d'impedir la sortida de voluntaris cap 
a Espanya». 

I L'Humanité esclata en protestes en assabentar-se que el 
Govern francès tenia intenció de prohibir l'allistament de 
voluntaris, gest platònic per part dels dirigents 
socialdemòcrates i estalinistes francesos, solidaris complets del 
govern bomber i de l'home estruç. 

Le Petit Parisien del 15 de desembre de 1936 anuncia el 
«reforçament del control» per part de França. Llavors, Gabriel 
Peris escrivia a L 'Humanité: 

«Le Petit Parisien és el monitor oficiós del Quai d'Orsay. 
Nosaltres volíem saber si l'anunci d'aquest pla té — com indica 
Le Petit Parisien — l'aprovació del president del Consell. Si no 
fos així, voldríem llegir el seu desmentiment tan aviat com 

sigui possible». 

En lloc del ràpid desmentiment, Le Populaire del 8 de gener 
escrivia: «Nosaltres creiem que no hi hauria inconvenient a 
adoptar que, a la seva resposta, el Govern alemany proposa 
allunyar d'Espanya tots els estrangers que prenguin part als 
combats i tots els agitadors polítics i propagandistes a fi de 
restablir l'estat de les coses existents el més d'agost de 1936». 

I concloïa: «Cal no perdre el temps inútilment intentant el 
procés de les intencions i intentant descobrir les trampes que hi 
pot haver a les respostes de Berlín i de Roma». 

Hi ha un sistema eficaç per tal de vèncer totes les 
dificultats. Aplicar i fer aplicar a tots la política de no- 
intervenció a Espanya i eliminar d'Espanya tots els combatents 
no espanyols. Cal fer-ho i com abans millor. 

Péri, Cachin, Vaillant, Couturier i Cie 11 van protestar, però 
Moscou es va fer càrrec del timó. Qui es va solidaritzar 
immediatament amb el bloc de Blum en nom del grup 
parlamentari comunista? Fou precisament Péri, que havia 
sostingut amb més rigidesa i vehemència que França havia de 
practicar una política obertament dirigida en favor de la 
República espanyola. Els saltimbanquis del bolxevisme valen 
el que valen els idiotes de la socialdemocràcia. El grup 
parlamentari socialista ha fet una puntada de peu a la darrera 



11 N. del T.: Marcel Cachin: Polític comunista francès. Édouard Vaillant: 
Polític socialista francès. Couturier: Membre d'una família important. 
Péri i Cie: Personatges rellevants de l'època. 

resolució del comitès executius de la IOS 12 i de la FSI 13 , que 
declara: « 

[...] que la conservació de la pau, que és el bé suprem dels 
treballadors de tots els països i com a conseqüència la primera 
de les preocupacions dels governs que tenen direcció o 
participació socialista, no pot ser garantida més que amb la 
condició que la democràcia oposi una actitud dedicada al 
xantatge i les amenaces feixistes». 

Per la seva banda, el grup parlamentari comunista ha 
desmentit per complet una infinitat de declaracions explicatives 
contra la neutralitat francesa, declaracions fetes als seus 



12 N. del T.: La Internacional Obrera i Socialista (en alemany 
Sozialistische Arbeiter-Internationale SAI; en anglès Labour and 
Socialist International LSI; i en francès Internationale Ouvrière et 
Socialiste IOS), fundada en 1923 per la fusió de la Segona Internacional 
i l'Unió de Partits Socialistes per a l'Acció Internacional. Deixà de 
funcionar al començar la Segona Guerra Mundial. El seu secretari va ser 
Friedrich Adler, fins 1939. El congrés constituent es va realitzar a 
Hamburg (Alemanya) entre el 21 i 25 de maig de 1923. Va ser la 
reconstrucció de la Segona Internacional, que reunia els partits 
socialistes, laboristes i socialdemòcrata, llevat de els afiliats a la 
Komintern. El seu contrapart en les organitzacions sindicals era la 
Federació Sindical Internacional (també anomenada la Internacional 

d' Amsterdam). Posteriorment reconstruïda i reforma com la Internacional 
Socialista en 1951. 

13 N. del T.: La Federació Sindical Internacional (FSI, en alemany, 
Internationalen Gewerkschaftsbund, IGB; en anglès International 
Federation ofTrade Unions, IFTU) va ser l'associació internacional de 
centrals obreres que funcionà entre 1901 i 1945. Era des del seu origen 
considerat la contrapart sindical de la Segona Internacional al compartir 
els seus objectius i moltes vegades dirigents. Anomenada en forma 
pejorativa la Internacional d'Amsterdam per la Profintern. 

mítings i publicades als diaris oficials del partit amb 
L 'Humanité al capdavant. 

La no-intervenció fa el joc a Hitler i a Mussolini i, per tant, 
afavoreix Franco. Les notes angleses i franceses proposant als 
governs alemany i italià l'aturada d'enviament de voluntaris a 
Espanya des del 3 de desembre de 1936. 

La resposta italogermànica és del 7 de gener. Trenta-cinc 
dies de... meditacions. Trenta-cinc dies d'enviaments en massa, 
tant d'homes com de material de guerra, al servei de Franco! 

El Govern italià he enrolat els voluntaris per mitjà d'ordres 
enviades pels districtes militars. Utilitzant la força ha enviat a 
Espanya homes enrolats per anar a treballar a Etiòpia, ha 
concentrat en casernes els voluntaris per a Espanya, ha emprat 
els condemnats pel dret comú per engruixir les files de 
voluntaris, ha creat a Spezia, Eboli, Salerno i Cagliari 
concentracions de forces expedicionàries, i ha transportat totes 
aquestes forces amb vaixells de l'Estat fins al Marroc espanyol. 

Després dels bombardeigs efectuats en territori espanyol 
mitjançant avions italians que surten de la base d'Elmas, 
després de l'ocupació de Mallorca, es tenen tots els elements i 
les proves per constatar que Itàlia ha intervingut militarment a 
la guerra civil espanyola. Mussolini no té cap intenció de 
renunciar a Espanya. La Roma feixista declara sense cap 
embafament: «Nosaltres combatem a Espanya i guanyarem». 

El Giornale d'Itàlia deixa entendre que el control francès de 
les vies d'accés a Espanya, per terra, serà virtualment dut a 

terme. Hitler i Mussolini, embravits, gosen demanar coses 
impossibles als governs anglès i francès, com per exemple, que 
es reprimeixi la propaganda en pro d'Espanya i s'allunyi 
d'Espanya tots els antifeixistes estrangers. 

La mala fe de Mussolini i de Hitler apareix amb tanta 
evidència com l'estupidesa de Blum. Mussolini ha enviat a 
Espanya 20.000 homes, menyspreant completament el dret 
internacional, i segons l 'Ami du Peuple i l 'Echo de Paris hi ha 
a Espanya com a mínim 30.000 soldats alemanys. 

Els governs italià i alemany continuaran enviant homes, 
armes i municions, siguin quins siguin els compromisos 
adquirits 

La neutralitat anglofrancesa ha estat, és i serà sempre una 
intervenció hipòcrita en pro del feixisme espanyol, alemany i 
italià. 

Acceptar el control i el bloqueig equival a situar sobre el 
mateix pla el Govern lleial i l'exèrcit feixista, i equival a 
plantejar a Europa aquest dilema: la guerra o el triomf del 
feixisme. I el triomf del feixisme serà la guerra en un futur ben 
proper. 

La política blumista no ha tingut mai una línia d'acció recta 
i coherent, ja que està dominada per la por i per la tendència al 
compromís. És una política antidemocràtica. 

El Partit Comunista francès, en adherir-se a aquesta política, 
ha esborrat una de les seves, rarament, belles planes. Les 

repercussions internacionals seran de conseqüències 
aclaparadores. I també ho seran en la política interior francesa. 

Però el que més ens importa, de moment, és examinar les 
necessitats de la nostra lluita a Espanya amb relació a la nova 
situació. Parlarem d'això en una altra ocasió. Avui 
experimentarem una emoció aguda i depriment, i es confirmarà 
la saviesa del proverbi popular: «Que Déu em protegeixi dels 
meus amics, que dels meus enemics ja me n'encarrego jo 
mateix». 

Espanya, envoltada d'enemics declarats i de falsos amics, 
continuarà, tot i això, el seu camí. Nosaltres voldríem, amb tota 
la nostra tendresa filial per aquest poble que aquest camí 
conduís fins als cims enlluernadors del triomf. Però, encara que 
ens conduís fins al més profund abisme de la derrota, tindríem 
sempre el reconfortant honor d'haver volgut estar i haver estat 
amb les víctimes innocents i no amb els assassins d'éssers 
desarmats; d'haver defensat la causa sagrada de la llibertat i de 
la justícia i no la del retorn a la tirania i al privilegi feudal; 
d'haver participat a la contesa prenent la nostra part amb 
decisió, i d'haver rebutjat l'envilidora ignomínia dels 
compromisos covards i estúpids. 

Carta oberta a Federica 
Montseny (14 d'abril de 
1937) 

Benvolguda companya, 

Tenia la intenció de dirigir-me a tots vosaltres, companys 
ministres, però un cop he tingut la ploma a la mà, m'he dirigit 
espontàniament només a tu i no he volgut contrariar aquest 
impuls instintiu. 

Que jo no estigui sempre d'acord amb tu ni t'estranya ni 
t'irrita, i tu t'has mostrat cordialment oblidadissa de certes 
crítiques, cosa que hauria estat natural a més d'humana, en 
considerar justes i excessives. No és aquesta una petita qualitat, 
segons el meu parer, ja que és testimoni de la naturalesa 
anàrquica del teu esperit. És una actitud que compensa 
eficaçment — pel que fa a la meva amistat — les particularitats 
ideològiques que tu has manifestat sovint en els teus articles, 
amb el teu estil tan personal, i en els teus discursos d'una 
eloqüència inoblidable. 

No he pogut acceptar amb calma la identificació, defensada 
per tu, entre l'anarquisme bakuninista i el republicanisme 
federalista de Pi i Margall. No et perdono haver escrit «que no 
va ser Lenin el veritable conductor de Rússia, sinó Stalin, 
esperit realitzador», etc. I he aplaudit la resposta a les teves 
afirmacions inexactes sobre el moviment rus, publicades per 

Voline a Terre Libre. 

Però no és d'això del que vull parlar. Sobre aquesta i altres 
coses espero parlar-te directament qualsevol dia. Si jo em 
dirigeixo a tu públicament és per motius infinitament més 
greus, per recordar-te responsabilitats enormes sobre les quals 
tu tal vegada no has parat atenció a causa de la teva modèstia. 

En el teu discurs del 3 de gener deies: 

«Els anarquistes han entrat en el Govern per evitar que la 
Revolució es desviés i per prosseguir-la més enllà de la guerra 
i, encara més, per oposar-se a tota eventualitat de temptativa 
dictatorial, vingui d'on vingui». 

I bé, companya, a l'abril, després de tres mesos 
d'experiència col·laboracionista, ens trobem en presència d'una 
situació en el transcurs de la qual es produeixen fets greus, en 
tant que altres de pitjors es dibuixen com a possibles. 

Allí on el nostre moviment no s'ha imposat per una força de 
base — val a dir que a causa dels grans quadres sindicals i per 
l'adhesió espontània de les masses, com per exemple al País 
Basc, a Llevant o a Castella — , la contrarevolució oprimeix i 
amenaça d'esclafar-ho tot. El Govern es troba a València i és 
des d'allà que parteixen els guàrdies d'assalt destinats a 
desarmar els nuclis revolucionaris formats per la defensa. 
S'evoca Casas Viejas 14 pensant en Vilanesa. Són els guàrdies 

14 N. del T.: Els fets de Casas Viejas fou un episodi de la Segona 
República Espanyola, va tenir lloc en la localitat gaditana que 
actualment es diu Benalup-Casas Viejas una revolta protagonitzada per 
un grup d' anarquistes de la CNT que va decidir fer la revolució pel seu 

Civils i els guàrdies d'assalt els qui conserven les armes, i són 
també els qui a la rereguarda han de controlar els 
incontrolables, és a dir, desarmar els nuclis revolucionaris que 
estan proveïts d'alguns fusells i algunes pistoles. 

Això és el que passa mentre el front interior no ha estat 
liquidat. Això es produeix en el transcurs d'una guerra civil en 
la qual tota classe de sorpreses són possibles, i en les regions 
en les quals el front, ben pròxim i extremadament retallat i 
irregular, no és matemàticament segur i ajustat. Això, mentre 
apareix amb descarada coincidència una distribució política de 
les armes, que tendeix a no armar més del que és estrictament 
necessari (l' estricte i necessari que, així ho desitjaríem, arribi a 
ser suficient) al front d'Aragó, escorta armada de la 
col·lectivització agrària a Aragó i contrafort de Catalunya. 
«Aquesta Ucraïna ibèrica». Tu estàs en un govern que ha ofert 
avantatges sobre el Marroc a França i a Anglaterra quan, des 
del juliol de 1936, hauria calgut proclamar oficialment 
l'autonomia política marroquina. Jo m'imagino el que tu, com 
a anarquista, deus pensar d'aquest assumpte estúpid, però crec 
arribada l'hora de fer saber que tu i els altres anarquistes 
ministres no esteu d'acord amb la naturalesa i el caràcter 
d'aquestes proposicions. 

propi compte i implantar el comunisme llibertari, destituint l'alcalde i 
intentant prendre la caserna de la guàrdia civil. Immediatament, 
assabentat el govern, va enviar forces de la guàrdia civil i de la guàrdia 
d'assalt que van entrar a trets en el poble, van incendiar la casa on 
s'havien refugiat alguns dels dirigents de la insurrecció, entre ells el 
conegut com a "Seisdedos" i després van procedir a una sèrie de judicis 
sumaríssims, afusellant-ne a participants i sospitosos d'haver participat 
en els fets. Coneguts els fets en la resta de l'Estat Espanyol es va produir 
un gran escàndol periodístic i parlamentari. 

El 24 d'octubre de 1936 jo escrivia a Guerre di Classe: 

«La base d'operacions de l'exèrcit feixista és el Marroc. Cal 
intensificar la propaganda a favor de l'autonomia marroquina a 
tota l'extensió de la influència panislamista. Cal imposar a 
Madrid declaracions sense equívocs que anunciïn l'abandó del 
Marroc i la protecció de l'autonomia marroquina. França 
encara amb precaució la possibilitat de repercussions 
insurreccionals a l'Àfrica del Nord i a Síria; Anglaterra veu 
reforçar-se les agitacions autonomistes a Egipte i les dels àrabs 
de Palestina. Cal explotar aquestes preocupacions a través 
d'una política que amenaça de desencadenar la revolta en el 
món islàmic». 

«Per una política similar calen diners, i enviar amb urgència 
emissaris agitadors i organitzadors a tots els centres de la 
immigració àrab i a totes les zones frontereres del Marroc 
francès. Als fronts d'Aragó, Astúries, el centre i Andalusia, 
seran suficients alguns marroquins que facin la funció de 
propagandistes per mitjà de la ràdio, o manifestos, etc. per 
aixecar l'opinió a les files enemigues». 

Es comprensible la impossibilitat que es puguin garantir 
simultàniament els interessos anglesos i francesos al Marroc i 
fer obra insurreccional. València segueix la política de Madrid. 
Es necessari que això canviï, i per canviar-ho cal dir clarament 
i en veu ben alta tot el seu pensament, perquè a València hi ha 
influències que actuen en el sentit de pactar amb Franco. 

Jean Zyronsky 15 escrivia a Le Populaire del 3 de març: 

«Les maniobres són ben visibles, tendeixen a la conclusió 
d'una pau que, en realitat, no només significaria la fi de la 
Revolució espanyola, sinó alguna cosa més: l'anul·lació de les 
conquestes socials dutes a terme». 

Ni Caballero ni Franco: aquesta hauria de ser la fórmula que 
expressaria sumàriament la concepció existent, i jo no 
asseguraria que aquesta no gaudeixi del fervor de certs mèrits 
polítics, diplomàtics i fins i tot governamentals a Anglaterra i a 
França. 

Aquestes influències i maniobres expliquen diferents punts 
foscos com, per exemple, la inactivitat de la flota lleial. La 
concentració de les forces vingudes del Marroc, la pirateria de 
les Canàries i de les Balears i la presa de Màlaga són les 
conseqüències d'aquesta inactivitat! I la guerra encara no ha 
acabat! Si Prieto és indolent i incapaç, per què es tolera? Si 
Prieto està lligat per una política que fa que paralitzi la flota, 
per què no es denuncia aquesta política? 

Vosaltres, anarquistes ministres, vosaltres, pronuncieu 
discursos eloqüents i escriviu articles brillants, però no és amb 
discursos ni amb articles que es guanya la guerra i que es 
defensa la Revolució. La guerra es guanya i la Revolució es 
defensa passant de la defensiva a l' ofensiva. L'estratègia de 
posicions no pot eternitzar-se. El problema no pot resoldre's 
llençant consignes; «Mobilització general», «Totes les armes al 



15 N. del T.: Director del setmanari socialista "L'Espagne Socialiste". 

front», «Comandament únic», «Exèrcit popular», etc. El 
problema no es resol fent immediatament el que pot fer-se. 
La Depèche de Tolousse del 17 de gener escrivia: 

«La major preocupació del Ministeri de l'Interior és restablir 
l'autoritat de l'Estat sobre la dels grups i sobre els incontrolats 
de tota procedència». 

És ben comprensible que quan durant llargs mesos es 
procura l'aniquilació dels incontrolats no pot resoldre's el 
problema de la liquidació de la quinta columna. La suspensió 
del front interior depèn, per condició primordial, d'una activitat 
d'investigació i de repressió que no pot ser acomplerta per 
ningú més que per revolucionaris experimentats. Una política 
interior de col·laboració entre les classes i d'adulació cap a les 
classes mitjanes i els petits comerciants condueix 
inevitablement a la tolerància cap als elements políticament 
equívocs. La quinta columna no la formen tan sols els elements 
que pertanyen a formacions feixistes, sinó tots els descontents 
que desitgen una república moderada. I són aquests últims 
elements els que s'aprofiten de la tolerància dels caçadors 
& incontrolats . 

La liquidació del front interior es troba condicionada per 
una activitat àmplia i radical dels Comitès de Defensa 
constituïts per la CNT i la UGT. 

Assistim a la penetració d'elements equívocs en els quadres 
dirigents de l'Exèrcit Popular, i que no ofereixen les garanties 
d'una organització política o sindical. Els comitès i els delegats 
polítics de les milícies exercien un control saludable que avui 



65 



Entre la revolució i les trinxeres 

està debilitat pel predomini dels sistemes d'ascens i promoció 
estrictament militar. Cal tornar l'autoritat a aquests comitès i a 
aquests delegats. 

Assistim a un nou fet que pot tenir conseqüències 
desastroses: batallons sencers són dirigits per oficials que no 
gaudeixen ni de l'estima ni de l'afecció dels milicians. Aquest 
fet és greu perquè el valor dels milicians espanyols és 
directament proporcional a la confiança de què gaudeixen els 
seus comandaments propis. És necessari, llavors, el 
restabliment de l'elecció directa i el dret de constitució per part 
dels de sota. 

S'ha comès un greu error en acceptar fórmules autoritàries i 
no només des d'un punt de vista formal, ja que aquestes 
encarnen errors enormes i fins polítics que no tenen res a veure 
amb les necessitats de la guerra. 

He tingut l'ocasió de parlar amb oficials superiors italians, 
francesos i belgues i he constatat que aquests tenen una 
concepció molt més moderna i racional de les necessitats reals 
de la disciplina que certs neogenerals que pretenen ser 

realistes. 

Crec arribada l'hora de constituir l'Exèrcit Confederal, com 
el Partit Socialista ha constituït el seu cos propi: el V Regiment 
de Milícies Populars. Crec arribada l'hora de resoldre el 
problema d'un comandament únic duent a terme, en efectiu, la 
unitat de comandaments que permeti passar a l' ofensiva en el 
front d'Aragó. Crec que ha arribat l'hora d'acabar amb els 
milers de guàrdies civils i de guàrdies d'assalt que no van al 

front perquè serveixen per controlar els incontrolats. Crec 
arribada l'hora de crear una indústria de guerra seriosa i 
responsable. I crec arribada l'hora d'acabar amb certes 
extravagàncies flagrants com les del repòs dominical i de certs 
drets obrers que sabotegen la defensa de la Revolució. 

Per sobre de tot, cal mantenir aixecat l'esperit dels 
combatents. Luis Bertoni, interpretant els sentiments expressats 
per diversos companys que combaten al front d'Osca, escrivia 
no fa gaire temps: 

«La guerra d'Espanya despullada de tota nova fe, de tota 
idea de transformació social, de tota grandària revolucionària, 
de tot sentit universal, no és més que una vulgar guerra 
d'independència nacional en la qual cal tirar endavant per 
evitar l'extermini que proposa la plutocràcia mundial». 

«Es planteja una qüestió de vida o mort, però ja no es tracta 
d'una guerra d'afirmació d'un nou règim i d'una nova 
humanitat. És dirà que encara no està tot perdut, però en 
realitat tot està amenaçat i investit i els nostres mantenen un 
llenguatge de renúncia, el mateix que mantenia el socialisme 
italià davant del feixisme: "Compte amb els provocadors! 
Calma i serenitat! Ordre i disciplina!". Coses que pràcticament 
es redueixen al laissez faire. I igual com a Itàlia, el feixisme 
acabarà vencent si no es produeixen esdeveniments que 
escapen a les nostres previsions. Es inútil afegir que no fem cap 
altra cosa que constatar, simplement i sense condemnar els 
nostres. No podem afirmar fins a quin punt podria ser diferent i 
més eficaç la seva conducta, en tant que la pressió 
italoalemanya augmenta en el fronts i la dels bolxevics- 
burgesos s'incrementa a la rereguarda». 



67 



Entre la revolució i les trinxeres 



Jo no tinc la modèstia de Luis Bertoni. Tinc la pretensió 
d'afirmar que els anarquistes espanyols podrien tenir una 
política diferent de la que preval; pretenc poder aconsellar 
algunes línies generals que condueixin a una reacció 
immediata, capitalitzant el que sé de les experiències recollides 
a les diverses i grans revolucions recents i el que llegeixo en la 
mateixa premsa llibertària espanyola. 

Crec que tu deus plantejar- te el problema de saber si 
serveixes millor a la Revolució, si aportes una major 
contribució a la lluita contra el feixisme participant en el 
Govern, o si no series infinitament més útil portant la flama de 
la teva magnífica paraula entre els combatents i a la rereguarda. 

Ha arribat l'hora de classificar la significació unitària que 
pot tenir la nostra participació en el Govern. Cal parlar a les 
masses i apel·lar al seu judici sobre si té raó Marcel Cachin 
quan declara a L 'Humanité del 23 de març: «Els responsables 
anarquistes multipliquen els seus esforços unitaris i les seves 
crides són escoltades cada cop més». 

O bé si tenen raó la Pravda 16 i els & Izvèstia 17 quan 



16 N. del T.: ha estat un conegut diari rus, òrgan oficial del Comitè Central 
del Partit Comunista de la Unió Soviètica entre 1918 i 1991. 

17 N. del T.: És un diari rus de molta tirada i trajectòria dilatada. La paraula 
izvèstia en rus significa 'notícies' i és una abreviatura del nom oficial 
Izvèstia Soviètov Naródnikh Deputàtov SSSR (en alfabet ciríl·lic: 
H3BecTHH CoBeTOB HapoAHL·ix aenyraTOB CCCP), que significa 'Notícies 
dels Soviets dels Representants Populars de l'URSS'. 

calumnien els anarquistes espanyols tractant-los de 
sabotejadors de la unitat. Cal cridar les masses perquè jutgin la 
complicitat política i moral que representa el silenci de la 
premsa anarquista espanyola davant els delictes dictatorials de 
Stalin, davant les seves persecucions contra els anarquistes, 
davant les monstruoses maneres de fer contra l'oposició 
leninista i trotskista. Un silenci recompensat amb mèrit per les 
difamacions dels d'Izvestia contra Solidaridad Obrera. 

Cal cridar les masses perquè jutgin si certes maniobres de 
sabotatge a l'avituallament no entren en el pla anunciat el 17 de 
desembre de 1936 per la Pravda, que deia: 

«Pel que fa a Catalunya, ha començat ja la depuració dels 
elements anarquistes i trotskistes; aquesta obra serà duta a 
terme amb la mateixa energia amb què s'ha fet a la URSS». 

Ha arribat l'hora d'adonar-se de si els anarquistes estan al 
Govern per ser les vestals d'un foc quasi extingit, o si hi són 
només per servir de barret frigi als polítics que flirtegen amb 
l'enemic o amb les forces de restauració de la República de 
totes les classes. El problema es planteja amb l'evidència d'una 
crisi que sobrepassa els homes que són els personatges 
representatius. 

El dilema «Guerra o Revolució» ja no té sentit. L'únic 
dilema és aquest: «O la victòria sobre Franco gràcies a la 
guerra revolucionària, o la derrota». 

El problema per a tu i per als altres companys és el 
d'escollir entre el Versalles de Thiers i el París de la Comuna, 

abans que Thiers i Bismarck no fessin la unió sagrada. 

A tu et toca respondre, perquè tu ets la llum que oculta la 
veritat.Carta oberta a Federica Montseny (14 d'abril de 1937) 



70 



Entre la revolució i les trinxeres 

Guerra i Revolució 
(21 d'abril de 1937) 



La república espanyola va néixer — el mes d'abril de 1931 
— d'una revolució gairebé pacífica. Un cap socialista espanyol 
reconeixia que aquesta revolució «no havia remogut les 
entranyes del país». La República va decebre les masses 
populars: aquesta no rebé cap consolidació social. La reforma 
agrària votada per les Corts va ser arrossegada de projecte en 
projecte i va ser aplicada amb dosis homeopàtiques. 

El mes d'octubre de 1934, un camperol andalús es convertia 
en intèrpret de diversos milions de semblants seus dient a 
Bertrand de Jouvenel: «Els socialistes ens havien promès la 
terra. Avui se'ns diu que l'aplicació de la reforma agrària és 
una cosa molt complicada. I continuem treballant com sempre 
per tres pessetes al dia». 

La República decebrà igualment les masses populars de les 
ciutats. Quan Ernesto Toller va preguntar a un obrer català què 
en pensava de la República, rebé aquesta resposta significativa: 
«És el mateix gos amb un collar diferent». 

Una República que s'hagués mostrat decidida a millorar les 
condicions socials hauria estat políticament forta fins al grau de 
no haver de témer una insurrecció feixista. La República no 
protegia amb prou solidesa els interessos capitalistes, però 
tampoc afavoria l'emancipació del proletariat. Ha estat 

històricament còmplice del feixisme per la seva obstinació a 
buscar l'equilibri per mitjà de combinacions governamentals en 
comptes de consolidar-se a força d'una ferma política 
socialista. 

Quan va esclatar la insurrecció feixista, la República va 
arribar a polaritzar políticament tots els partits i totes les 
organitzacions d'avantguarda, només perquè va aparèixer neta 
d'infiltracions clarament reaccionàries i com l'única trinxera 
rere la qual es podia resistir l'atac de les forces conservadores. 

Més que el Govern, s'acceptà l'Estat. Aquest aparegué com 
l'òrgan-enllaç entre les diverses formacions de defensa i els 
nous organisme administratius, i com un centre regulador de 
les diverses forces polítiques d'esquerra. 

Sota l'aparent unió hi subsisteix una profunda escissió. D'un 
costat, es trobaven els lleials, senzillament republicans i més o 
menys progressistes. A prop d'ells es trobava la 
socialdemocràcia, per la qual la lluita entre feixisme i 
Revolució social es reduïa a una guerra entre feixisme i 
antifeixisme. De l'altre costat, es trobaven els anarquistes i les 
elits proletàries, unes i altres convençudes que la consigna, 
«Guanyar la guerra», no tenia més sentit real que el d'un lapse, 
d'un objectiu immediat. Assolir aquest fi era una necessitat 
vital i absoluta per tots els partits d'esquerra i per totes les 
organitzacions sindicals; era també una condició per al progrés 
social i polític de la nació. Però això no significa que s'hagi de 
limitar la revolució social a una guerra entre Madrid i Burgos, 
a una guerra entre la República d' Azana i el Govern de Franco. 

La guerra a Espanya és una guerra civil, ja que és una lluita 
armada política i social. I encara ho és més si és considera el 
fet que no es tracta d'una lluita entre petites faccions de poca 
relació amb la vida de les masses. L'esdeveniment no té res de 
combat en privat. Una lluita entre els partidaris de Franco 
contra els d'Azana hauria pogut presentar força semblances 
amb la guerra. Però no és el cas d'aquesta lluita armada amb la 
qual es troben compromeses les conquestes socials de 
Catalunya, d'Aragó i de Llevant. És amb aquesta lluita que es 
transformarà tota la vida de la nació d'acord amb la direcció 
política i social que determinin els vencedors: una lluita que no 
pot acabar amb una retirada de tropes, sinó per l'èxode dels 
vençuts. 

La naturalesa i l'extensió del conflicte, les seves formes de 
desenvolupament i les inevitables condicions de la seva solució 
són tals, que els aspectes de la lluita armada són els de la 
guerra, però la seva essència és la de la Revolució social. 

El proletariat està en lluita contra la burgesia mentre que 
l'alt clergat i les castes militars li fan la guerra. Com diuen els 
francesos, «l'or és el nervi de la guerra». 

El pes econòmic de la guerra no pot continuar a càrrec de la 
burgesia; ha de pesar, doncs, sobre una nova economia de 
guerra. Una indústria de guerra potent necessita com a 
condició indispensable una economia de guerra que, per ser 
veritable economia, ha d'inspirar-se en les necessitats d'interès 
general, tant per finalitat, com per raó absoluta d'existència. 
Els problemes financers i monetaris, així com els diferents 
problemes econòmics, no poden ser resolts econòmicament 

sense topar amb els interessos de determinades classes socials. 

Penso que la socialització de les indústries grans i mitjanes 
és una necessitat de guerra i una creació indispensable per a 
V economia de guerra. Alguns antifeixistes estan tan persuadits 
d'això com jo mateix, però no són col·lectivistes per principi. I 
sent partidari com sóc de la necessitat actual de la socialització 
de la gran i mitjana indústria, tindré amb mi l'opinió d'aquest 
antifeixistes que eventualment s'avindran a aportar la seva 
ajuda. 

En cas contrari, mantinc les meves reserves quant a la 
utilitat econòmica de la socialització de la indústria petita amb 
relació a les necessitats de la guerra, i em veig amb la 
necessitat de discutir amb els companys que volien estendre al 
màxim la socialització industrial. 

Apel·lo a la meva posició centrista. A la dreta tinc els 
contraris a la socialització i a l'esquerra, aquells que en són 
partidaris de manera absoluta i amb tendències maximalistes. 
Jo em trobo al centre en companyia de tots els col·lectivistes 
que pensen com jo i dels antifeixistes que, considerant 
indispensable la creació d'una economia de guerra sòlida, 
pensen que la socialització de la indústria pesada i mitjana és 
una de les principals bases i un dels factors cabdals. La posició 
centrista no només no té en compte les raons estrictament 
econòmiques i actuals que militen en favor de la tolerància cap 
a la petita burgesia, sinó que tampoc preveu les raons 
psicològiques. 

La contrarevolució està en 
marxa (5 de març de 1937) 

Azana, que fou membre del Govern provisional de la 
República amb Zamora i Lerroux, deia en un míting pronunciat 
a Madrid el setembre de 1930: «Nosaltres conquerirem la 
llibertat apel·lant a totes les forces antimonàrquiques, poc 
importa com s'anomenin i on es trobin». Aquesta va ser la 
fórmula de la primera unió sagrada. Aquesta unió adoptà el 
republicanisme com a denominador polític comú. L'agost de 
1931, la República es va creure prou forta per precipitar el 
despreniment de les masses proletàries que s'apartaven del 
Govern. És per decret que s'ordenen les deportacions 
d'anarquistes i sindicalistes cap a les presons de la Guinea. El 
20 d'octubre de 1931, les Corts, inclosos els diputats 
socialistes, van votar el projecte de llei de defensa de la 
República que va ser aplicat a la repressió dels moviments 
anarcosindicalistes. 

Des de 1932, el pronunciament de Sevilla demostra que el 
feixisme republicà és un perill més gran que el de la restauració 
monàrquica, però Azana, parlant a les Corts de la temptativa 
del general Sanjurjo, proclamava que la República no estava 
malalta i que es trobava «purgada de les espargides restes de 
l'antic règim que encara podia contenir». El gener de 1933, 
Azana ordenava amb uns «trets a l'estómac» la massacre dels 
insurgents de Casas Viejas — fet que el 2 de febrer següent és 
aprovat per 150 diputats socialistes. El febrer de 1936, durant 

una entrevista al Paris Soir, Azana proclamava que Gil Robles 
i Lerroux havien estat liquidats i declarava: «Per sobre de tot, 
desitgem fer regnar l'ordre [...]. Diguem-ho bé, nosaltres no 
volem fer la Revolució [...]. Jo vull governar en la legalitat. Res 
d'innovacions perilloses [...]. Volem la pau social, desitgem 
l'ordre, som moderats [...]». 

Després que esclatés la insurrecció feixista, els partits 
socialista i comunista es van afegir a la fórmula d'Azana del 
setembre de 1930: defensa de la República democràtica i 
parlamentària. I encara persisteixen en aquesta posició que 
obre el camí a la contrarevolució. 

Luis Pierard, diputat del Partit Obrer belga, va reconèixer fa 
poc al Regaràs que «el socialisme a Catalunya era 
pràcticament inexistent abans del 19 de juliol». La UGT, a 
Catalunya, tenia en aquells moments 9.000 afiliats, i ara en 
disposa de 50.000. Una hipertròfia tan ràpida és significativa. 
La UGT atrau cap a ella les classes mitjanes. Els venedors de 
peix de Barcelona van ingressar-hi en massa per escapar de la 
col·lectivització del peix que figura en el pla de la CNT. I el 
que es produeix a Barcelona té igualment lloc a tot Catalunya, 
l'Aragó i el Llevant. Els enemics de la col·lectivització de la 
terra, de la indústria i del comerç han ingressat en massa a la 
UGT i al PSUC. Treball, òrgan del PSUC, combat la 
col·lectivització mentre que la CNT i el POUM la defensen. 
Per descomptat, el lligam entre el possibilisme oportunista dels 
dirigents del PSUC i els burgesos i els partits burgesos agregats 
al Front Popular és evident. 

Ja durant el curs de la insurrecció d'Astúries s'havia assistit 
al ràpid mimetisme pseudorevolucionari de la classe mitjana. 
Quan el comitè de Mieres va fer una crida als seus empleats, 
enginyers, capatassos, etc, es va assistir al fenomen següent 
descrit al Diario de un Minero, publicat per Giustizia e Libertà: 
«Al cap de poc de llegir la proclamació, els elements de dreta 
es van precipitar a posar-se sota les nostres ordres i fins i tot 
van arribar a barallar-se entre ells per ser els primers. Un excés 
de zel sospitós. Són els primers a saludar aixecant el puny i a 
cantar lloances a la Revolució quan es troben els obrers. En 
canvi, reben racions d'aliments, tabac i altres productes, 
racions en ocasions superiors a les dels mateixos 
revolucionaris. Els proletaris són imprudents i generosos com 
els nens [...]». 

Així mateix, els burgesos donen mostres d'habilitats i 
d'hipocresia «sobretot quan les seves vides estan en joc». 
Després del 19 de juliol, a Catalunya, Aragó i el Llevant es viu 
el mateix fenomen. 

Quan el PCE va publicar un manifest signat per Jesús 
Hernàndez — agost de 1926 — declarant lluitar únicament per 
una República democràtica, i quan el mateix partit va 
confirmar aquesta línia de conducta el 15 de desembre del 
mateix any, no era tan sols per conformitat de la plutocràcia 
exterior i dels governs democràtics, sinó per tranquil·litzar els 
milers de pseudoneòfits que s'havien infiltrat als seus quadres i 
als de la UGT. Fins i tot les JSU (Joventuts Socialistes 
Unificades) van renegar del socialisme. El seu secretari 
general, Santiago Carrillo, declarava en el Congrés Nacional de 
les JSU (València, 15 de gener de 1937): «Nosaltres no lluitem 

per la Revolució social. La nostra joventut no és ni socialista ni 
comunista. La JSU no és una joventut marxista». Ahora, òrgan 
de les JSU, donava suport aquesta tesi rebutjant les directrius i 
consignes classistes. 

Les declaracions contrarevolucionàries de Juan Casanovas 
(La Depèche de Toulouse, març de 1937) coincideixen amb les 
de Comorera, militant visible del PSUC, fetes l'últim 
desembre. Els elements de la Generalitat que l'octubre de 1934 
van donar suport al putsch autonomista-feixista dirigit pel 
triumvirat Badia-Dencàs-Méndez no han desaparegut. Una 
altra prova d'això són les declaracions de Nicolau d'Olwer. 
L 'Acció Catalana, la dreta del PSUC, Galarza consorts: «Heus 
aquí les forces de la contrarevolució». 

La Revolució espanyola es troba atrapada entre Burgos i 
Bilbao, on catòlics, marxistes i republicans enllacen de la 
millor manera la seva unitat sagrada, suspenent la CNT del 
Nord i empresonant al Comitè Regional de la CNT. Es troba 
bloquejada entre Burgos i València, on es persegueix el diari 
anarquista Nosotros i s'empresona 218 membres de la FAI i de 
les JL. Està arraconada entre Burgos i Almeria, on el cacic 
Morón manté a la presó a un dels més heroics combatents 
antifeixista: Francisco Morató. 

El perfil de Noske es dibuixa en tons foscos. El feixisme 
monàrquic-catòlic-tradicionalista no és més que un dels sectors 
de la contrarevolució. Cal recordar-ho. Cal dir-ho. No ens hem 
de prestar a les maniobres d'aquesta gran quinta columna que 
ha demostrat durant els sis anys de la República espanyola la 
seva tenaç vitalitat i el seu terrible mimetisme. 

La guerra civil a Espanya es juga sobre dos fronts 
politicosocials. La Revolució ha de vèncer sobre aquests dos. I 
vencerà. 



79 



Entre la revolució i les trinxeres 



80 



